
ELŐSZÓ. 


Az  égből  aláhullott  'palládium  ereklyéje,  az  ó-hellén  világ  hite  szerint, 
megoltalmazta  Athént  minden  szerencsétlenségtől,  — de  csak  addig,  míg 
falai  közt  őrizték.  — Kossuth  Lajos  akkor  is  védte  nemzete  igazait,  mikor 
el  kellett  hagynia  hazáját. 

Kossuth  1849  aug.  20-án  azzal  a tudattal  ment  számkivetésbe,  hogy 
Teá  ezentúl  is  «a  rendületlen  hazaűság  tevékenységének  szent  kötelessége 
vár.  Élő  tiltakozást  kell  képeznie  a magyar  haza  állami  életének  eltiprása 
ellen  Isten  és  világ  előtt.  Szólania  kell  a némaságra  kárhoztatott,  cselekednie 
a bilincsre  vert  ne'mzet  helyett,  a bilincsre  vert  nemzet  javára.» 

S az  azóta  lefolyt  hetven  év  távlatából  ma  már  történelmi  igazsággal 
állapíthatjuk  meg,  hogy  ember  soha  hívebben  és  eredményesebben  nem 
teljesítette  fogadalmát,  mint  Kossuth  Lajos.  Nemzete  mindenekelőtt  neki 
köszönheti,  hogy  zsarnoki  elnyomatását  a Bach-korszak  alatt  csüggedés 
nélkül  tudta  végigszenvedni. 

Magyarország  akkor  le  volt  ugyan  tiporva,  mégis  legalább  annyit 
nyomott  a nagypolitika  mérlegében,  mint  a kiegyezés  után.  1867  után  nem 
volt  külügyminiszterünk  ; Kossuth  1849-től  67-ig  igazán  annak  tekinthető! 
Palmerston  és  III.  Napóleon,  Viktor  Emánuel  és  Bismarck  ó vele  tárgyalva, 
hatalmi  tényező  gyanánt  vették  számba  a magyart. 

Kossuth  attól  a perctől  fogva,  hogy  kezébe  kellett  vennie  a vándor- 
botot, mint  a magyar  nemzet  elévülhetetlen  igazságának  lánglelkű  szó- 
szólója járta  be  a nagyvilágot,  «még  a háztetőkről  is»  hirdetve,  hogy  vagyunk 
és  leszünk.  S a hontalan  vándor  fenséges  szózata  megremegtette  Ausztriát, 
a magyar  nemzettel  szemben  rabszolgatartóként  viselkedő  nagyhatalmat. 

Mindennel  megáldotta  az  Úr  kegyelme  Kossuthot,  amivel  hatást 
lehet  elérni.  Kristálytiszta  jelleiíi,  tudomány,  daliás  alak,  ragyogó  fellépés. 

szívekig  ható  ezüst  csengésű  hang  és  a szónoki  művészet  felülmúl};atafl;in 
varázsa  egyesült  személyében.  Bzavci  és  írása  rnegigé/ó  volt  nemcsak  azért, 
mert  álláspontját  mindenkor  a lehető  legszebben  és  legjo])l)ari  tudtfi  ki- 
fejezni, hanem  még  inkább  azért,  mert  egész  élete  tamiskodott  mellette, 
hogy  anut  írt  és  amit  mondott,  azt  a legmélyebben  és  legigazabban  érezte 
is.  Ezt  még  legádázabb  politikai  ellenfelei  sem  merték  kétségbevonni. 

Diadalótja  a föld  legszabadabb  területén,  Észak- Amerikában  érte  el 
tetőpontját.  A tiszteletére  vei't  emlékpénz,  — melynek  mását  e tüzet  élére 
helyeztük  — jelképileg  mutatja,  minek  nézték  ott  a hontalan  emigránst. 
Ez  az  emlékérem  egyik  oldalán  Kossuthot  ábrázolja  magyar  ruhában,  e 
körirattal : nKossutli  Lajos  Magyarország  W as]iingtona.»  Odahelyezték  hát 
Washington  mellé,  ki  az  ő szemükben  minden  haladás,  minden  demokrácia, 
minden  nemzeti  függetlenség,  szabadság,  nagyság  és  dicsőség  össz foglalatja. 
S azon  idő  óta  Észak- Amerika  közhelyein  és  magánházaiban  egymás  mellett 
díszeleg  a falon  a szabadság  legnagyobb  apostolainak  az  arcképe  : Wa- 
shington és  Kossuth. 

Az  érem  másik  oldalán  Kossuth  hitvallása  pompázik,  melyet  át  akart 
és  át  is  tudott  vinni  a köztudatba  : 

«Az  örök  igazság  nevében  s mindarra,  ami  az  embernek  szent  és  drága! 
— mióta  az  emberiség  története  meg  van  írva,  soha  se  volt  ügy  igazságosabb, 
mint  a magyar  ügy.)) 

A világtörténelmivé  válandott  «magyar  ügy»  Czegléd  városából  indult 
ki.  Ott  toborzottá  első  katonáit.  1848  szept.  24-én,  abban  a pillanatban, 
mikor  a kamarilla  mindenfelől  reánk  tört,  Kossuth  Lajos  így  emelte  föl 
szavát  a magyar  országgyűlésen  : 

((Lelkemben  fel  vagyok  indulva  azon  gondolattól,  hogy  40 — 50  ezer 
'potom  ember  bejő  az  országba  s úgyszólván  kardvágás  nélkül  foglalja  el  a hazát. 
Én  nem  érzek  magamban  annyi  erőt,  hogy  ezt  tűrjem.  Egy  félóra  múlva, 
mint  a miniszterelnök  által  kiküldött  biztos  megyek  a vasúton  s megkezdem 
Czeglédnél  felhívni  a népet,  hogy  tömegestül  fegyverbe  szálljon.  S így  me- 
gyek tovább  faluról  falura  és  vagy  nem  látnak  Önök  többé,  vagy  látnak 
rmnt  utócsapatát  oly  seregnek,  mely  maga  is  képes  lesz  semmivé  tenni  azon 
gyalázatos  rablócsordát.  Eél  óra  múlva  zászló  van  kezemben  s indulok. 
Hogy  hol  kezdem,  megmondottam,  merre  fogok  menni,  nem  tudom  ; de 
megyek  arra,  merre  a körülmények,  a nép  hangulata  s lelkesedése  fogja 
adni  az  irány t.» 

Még  aznap  Czegléden  termett,  mely  még  félévvel  azelőtt,  mint  a 
vallásalapítványi  uradalom  legnagyobb  magyar  jobbágy-községe,  verejté- 
kezve robotolt  s szállította  a Ms-  és  nagydézmát  az  nraság  taksonyi  graná- 
riumába.  Vele  ment  Jókai,  Egressy  Gábor,,  Csernátony,  báró  Lopresti 
Árpád  és  Kákóczy  János. 

Czeglédre  érve,  Kossuth  gyújtó  szózata  már  az  indóházból  vissza- 
téríti a harctérre  a Szent-Tamás  alól  ép  akkor  odaérkezett  első  pesti  önkén- 
tes zászlóaljat.  A városban  pedig  örökké  emlékezetes  piactéri  szónoklata, 
melyet  a mai  napig  kegyeletesen  megőrzött  asztalról  mondott  a néphez,  — 
szinte  a földből  teremtette  elő  a nemzetőrséget  és  honvédséget.  S megy 
Kőrösre,  megy  Kecskemétre,  az  egész  Alföldre.  «Talpra  magyar.  Eel!  fel! 
fegyverre]  Velünk  van  az  Isten  és  az  igazság.)) 

E nagy  napok  óta  a jobbágyi  kötelékeiből  Kossuth  által  fölszabadí- 
tott Czegléd*  városa  országszerte  leghívebb  őre  Kossuth  Lajos  hagyományai- 
nak. Vidéki  város  létére  mondhatni  nemzetközi  jelentőségűvé  teszi  a 
Kossutli-kuUusz,  mint  amely  oly  magyar  embert  ünnepel,  kire  hódolattal 
tekint  az  egész  emberiség. 

De  közvetlen  kapcsolata  is  van  a czeglédieknek  a világpolitika  leg- 
nagyobb eseményeivel. 

Midőn  1876-ban,  Ferenc  József  és  IT.  Sándor  cár  reichstadti  találko- 
zása után,  a nagypolitika  legóriásibb  következményű  tüneménye,  Bosznia 
tervbevett  okkupációja  előrevetette  árnyékát : a czeglédi  választókerület 
Kossuthot  jelölte  képviselőjéül.  Nyújtó  Pál  választási  elnök  a kerület  nevé- 
ben december  25-én  így  fordult  hozzá  : <Eelhasználjuk  az  első  alkalmat 
arra,  hogy  a magyar  neinzet  közvéleményének  egy  újabb  nyilvánulása  által 
azon  politika  mellett  tüntessünk,  melyet  Ön  s vele  [az  egész  nemzet  a keleti 
kérdésben  magáénak  vall.» 

Két  nap  múlva  Czegléd  városa  «egyhangú  lelkesedéssel))  képviselőül 
választotta  Kossuthot  s elhatározta,  hogy  a polgárságból  önként  vállalkozó 
küldöttség  kézbesítse  Baracconeban  a megbízólevelet.  Kossuth  nem  fo- 
gadta el  a választást ; nem  akart  alattvalója  lenni  oly  fejedelemnek,  ki 
magyar  király  létére  egyúttal  osztrák  császár.  De  a czeglédiek  ragaszkod- 
tak föltett  szándékukhoz,  amit  úgyszólván  azon  a napon  hajtottak  végre, 
mikor  megtörtént  a sorsdöntő  lépés,  mely  időmúltával  törvényszerűen 
magával  hozta  a világfelfordulást. 

1877  január  15-én  köttetett  meg  a titkos,  — Bismarck  előtt  is  eltit- 

költ  szerződés  Ferenc  József  és  a cár  között,  mely  szerint  Ausztria  és  Orosz- 
ür^zág  megosztoznak  a Balkánon  inneni  Törökországon.  Ausztria  annak 
fejében,  hogy  okkupálliatja  Boszniát  és  Hercegovinát,  szal)ad  kezet  ad 
Oroszországnak  a szultán  megtámadására  és  hogy  terjeszkedjék  a Balkán 
keleti  részén. 

S alig  öt  naf  múlva  a hódító-politikusok  végzetes  megállapodása 
után,  1877  jan.  2()-án  már  útban  volt  Turin  ‘felé  a város  zászlajával  és  a 
nemzet  közvéleményével  a 115  tagú  czeglédi  küldöttség,  hogy  elsőnek 
tiltakozzék  Ausztriának  ama  mélyen  titkolt,  de  a magyar  nép  zöme  által 
biztosan  megérzett  nagyhatalmi  rablópolitikája  ellen,  melyre  majdan 
csak  a világháború  l)orí tóttá  a szemfedőt. 

Turinból  január  24-én  vonult  be  a küldöttség  Baracconéba,  hol 
Kossuthot  az  agg  Dobos  János,  a czeglédi  ref.  egyház  ékesszavú  lelkésze 
üdvözölte.  Kossuth  válaszának  hatását  a czoglédiekre  nem  lehet  leírni. 
De  meg  lehet  mérni  azzal,  hogy  a zarándoklat  évfordulója,  most  is  ünnep 
Czegléd  városában.  És  mivel  a küldöttség  tagjai  immár  fogyatékán  vannak, — 
hogy  emléke  soha  el  ne  múljon,  új  tagokkal  pótolják  a halálejtette  héza- 
gokat. 

A jövendőben  Czegléd  város  közmondásos  Kossuth-kultuszának  még 
a turini  százas  küldöttség  emlékénél  is  hatékonyabb  emeltyűjét  látom 
abban,  hogy  a város  ezt  a fenséges  tisztét,  pár  nappal  ezelőtt,  úgyszólván 
intézményesen  biztosította  a KossuÚi-múzcum  fölállításával. 

Ezeréves  múltunk  legnagyobb  alakjának  eme  kincses  háza  nem 
jöhetett  volna  létre,  eg^^  fenkölt  lélek  kegyeletes  hozzájárulása  nélkül. 
Özv.  Kossuth  Ferencné,  szül.  Kvassay  Mária  úrnő,  a nagy  név  méltó  viselője, 
a Kossuth-ereklyék  egész  tárházának  birtokában,  mindent  megtesz,  hogy  a 
múzeum  is  méltó  ^legyen  lahhoz,  akiről  elnevezték. 

Az  ő gyűjteményéből  valók  azok  a beszédek,  melyeket  Czegléd  váro& 
Kossuth-múzeuma  [felhívására  e füzetben  teszek  közzé,  — Kossuth  eredeti 
fogalmazatait  és  sajátkezű  tisztázatait  egybevetve  válogatott  beszédeinek 
angol  kiadásával  és  amerikai  újságok  egykorú  közléseivel.  Eddig  ezek  ma- 
gyar nyelven  kiadhatatlanok  voltak.  Most  a viszonyok  változtával,  a ki- 
adásnak nemcsak  hogy  akadálya  nincs,  de  nemzetünk  válságos  helyzete 
mellett  időszerűnek  ítélem,  hogy  minél  szélesebb  körben  újítsuk  föl  ama 
beszédek  emlékét,  melyek  egykor  magukkal  ragadták  Eszak-Ainerika 
közvéhanényét. 

Kossuth  az  Egyesült-Államokban  erélyesen  foglalt  állást  a Monroe- 
doktrinának  Európára  való  kiterjesztése  mellett.  Mikor  még  Amerika 
gyönge  volt,  helyesen  tette,  hogy  külpolitikáját  pusztán  csak  az  amerikai 
független  országok  megvédésére  korlátozta.  De  mióta  megerősödött, 
Amerikának  igen  is  feladata  meghiúsítania  minden  elnyomatást  Európá- 
ban is,  hogy  saját  lényét  kiterjesztve  az  ó-világra,  az  «amerikai  szabad- 
ságot»  az  egész  emberiség  köztulajdonává  tegye. 

A Washington  végrendeletével  és  az  eredeti  Monroe- tannal  ellenkező 
merész  gondolatot  mindjárt  a hely  színén,  Washingtonban,  Webster  Dániel 
külügyminiszter  nemcsak  magáévá  tette,  hanem  az  ebből  folyó  következ- 
ményt is  menten  formulázta.  «Az  Egyesült-Államoknak  — úgymond  — 
mint  nemzetnek  ugyanaz  az  érdeke  a nemzetközi  törvények  dolgában,  ami 
a magánegyéné  hazája  törvényeivel  szemben.))  Ami  azt  jelenti,  hogy  Ameriká- 
ból kell  kiindulnia  az  emberiség  újjászületésének.  Kossuth,  válaszában 
ugyanezt  variálta  s végezte  azzal,  hogy  «vagy  nincs  az  európai  kontinens- 
nek semmi  jövője  többé,  vagy  á jövő  egyedül  az  amerikai  republikanizmus 
lehet. »> 

Mindez  immár  valóra  vált  prófécia.  A beavatkozás  kötelességének 
1852  jan.  7-én  Kossuth  által iproklamált  eszméje  testet  öltött  a világháború- 
ban való  részvéttel.  A republikanizmus  jó  részben  megvalósult  s Európa 
társadalma  hovatovább  közeledik  Amerikáéhoz.  Wilson  elnök  immár 
Európában  hirdeti  Kossuth  legsajátabb  eszméit ; nemzetek  önrendelkezési 
'jogát  és  a ^negalkotandó  egyetemes  népcsalád  testvériségét. 

Kossuth  és  Wilson  idevágó  nyilatkozatai  tökéletesen  egybehangzók. 
Sarkigazságaik  ugyanazon  alapgondolat  változatai. 

Wilson  szerint  «semmiféle  béke  nem  lehet  tartós,  vagy  nem  érdemes 
rá,  hogy  tartós  legyen,  amely  nem  ismeri  el  azt  az  álapelvet,  hogy  a kormá- 
nyok jogos  hatalmukat  csak  a kormányzottak  hozzájárulásától  kaphatják 
és^nincs  a világon  oly  jog,  mely  a népeket  a hatalom  egyik  tulajdonosától 
a másiknak  adhatná  át,  mintha  azok  birtoklás  tárgyai  lennének. » 

Kossuthnál  is  megvan  ugyanezen  gondolat.  «Nemzetek  nem  csordák, 
melyeket  gazdájuk  egyik  legelőről  a másikra  terelhet.)) 

Wilsoni  mondás,  hogy  «a  világ  nem^elhet  olyan  békében,  amely  nem 
biztosítja  az  élet  nyugalmát  és  nem  fogadhat  el  állandónak  oly  békét,  amely 
ellen  egyes  népek  akarata  lázadozik,  amelyben  a lélek,  a jog,  az  igazság  és 
a szabadsagérzés  nem  tud  megnyugodni.it 


s 

Erre  Kossath,  nemzete  nevében,  antici'pando  egyszer  s mindenkorra 
megadta  a vitazáró  választ : 

«Nemzetem  nem  halhat  meg  a szenvedések  alatt,  melyek  reá  mérettek. 
A magyar  kérdésnek  történelmi  alapja  is  van,  jogi  alapja  is  van,  földleirati* 
népességi,  politikai,  számtani  alapja  is  van ; s e kérdés  Európa  szabad- 
ságának, Európa  hatalmi  sólyegyenének  érdekeivel  kapcsolatos.  Ily  kérdé- 
sek belekiáltanak  a világtörténelem  logikájába.  E kiáltást  idcig-óráig  az 
erőszak  elfojthatja,  de  az  eseményt  ki  nem  törülheti  az  események  számla- 
könyvéből, hová  azt  a történelem  beírta.  E kérdés  helyet  fog  magának 
követelni  Európa  függő  kérdései  közt  mindaddig,  míg  vagy  jog  és  igazság 
szerint  meg  nem  oldatik,  vagy  a nemzet  róla  maga  le  nem  mond.» 

Et  haec  meminisse  juvabit! 


Ballagi  Aladár. 


A NEMZETISÉGEKBŐL. 

( On  Nationalities.) 


A sajtó  képviselőinek  banketjén.  New-York,  1851  decz.  14-én. 

E banketten  Mr.  William  Cullen  Bryant,  Amerika  egyik  legnagyobb 
költője,  a Thanatopsis  hírneves  szerzője  elnökölt.  Számos  beszédet  intéz- 
tek Kossuthhoz.  Ezek  közül  csak  a legszebbet  és  alegéitékesebbet  emelem 
ki.  Ép  akkor  tért  vissza  angol  országi  követségéből  Mr.  George  Bancroft, 
teljhatalmú  miniszter,  az  Amerikai  Egyesült-Államok  legnagyobb  tör- 
ténetírója. A banketten  magasröptű  beszéddel  köszönté  Kossuthot,  mint 
a kor  előrehaladó  gondolatának  zászlóvivőjét.  «Kossuth  vezéreszméjct : 
a népek  önrendelkezési  jogát  és  szolidaritását  a korhadt  Ausztria  és  a deszpo- 
tikus  Oroszország  viribus  unitis  ideig-óráig  elföldelhették,  de  mégis  azé  a 
jövendő  s végtére  is  annak  kell  győzedelmeskednie  az  egész  világon.»  Ekkor 
Kossuth  emelkedett  föl  s meg-megújuló  lelkes  ovációk  közt  mondta  a 
következő  beszédet.  J,  I 1 ' I ' ' 

Uraim!  Örömmel  üdvözlöm  Önöket,  mint  a sajtó 
képviselőit,  kiknek  ilyen  vagy  olyan  magatartása  remé- 
nyeink teljesüléséhez  vagy  bukásához  vezethet.  En  nem 
félek  a roppant  hatalomtól,  melylyel  rendelkeznek,  sőt 
abba  vetem  reménységemet.  Mert  jól  tudom,  hogy  az- 
Önök  kezében  a független  köztársasági  sajtó — fegyver,  a jog 
és  az  igazság  védelmére  ; fáklya,  melyet  a halhatatlanság 
tüzénél  gyújtottak  meg  ; szikra,  mely  minden  ember  lel- 
kében ott  ragyog,  hogy  isteni  származását  bizonyítsa. 
És  mivel  hazám  ügye  is  a jog  és  igazság  kérdése  és  csak 
megvilágításra  van  szüksége,  hogy  a szabadság  minden 
barátjának  és  minden  nemesen  gondolkodó  embernek 
segítségét  megnyerje,  — ez  okból,  Uraim,  örömmel  szólok 
Önökhöz. 

Bárha  szomorúsággal  látom,  hogy  osztrák  cselszövé- 
sek, az  egyszerű,  világosan  megtörtént  dolgokat,  a törté- 
nelmet meghamisítva,  elferdítve,  utat  találnak  még  az 
amerikai  sajtóba  is  : mégis  büszke  és  boldog  vagyok. 

tudva  azt,  liogy  óriás  többségük  felismerve  nemes  hivatá- 
sát és  a szabadság  iránti  nagylelkű  ösztöntől  vezéreltetve, 
szent  jogainknak  fogja  pártját  a zsarnokság  sötét  fon- 
dorlataival szemben.  Független  sajtójuk  ezzel  egyszersmind 
bebizonyította  azt,  hogy  sajtószabadságuk  a rágalommal 
szemben  is  a leghathatósabb  ellenszer  ; sokkal  jobb  min- 
den megelőző  cenzúránál,  mely  ha  védené  is  az  igazságot, 
az  emberi  értelmet  mégis  örökös  gyámság  alatt  tartaná, 
kiskorúságra  kárhoztatná. 

Önökhöz,  Uraim,  annál  nagyobb  örömmel  szólok, 
mert  ekként  amaz  eléggé  meg  nem  becsülhető  előnyhöz 
jutok,  hogy  szózatom  nagy,  dicső  és  szabad  népükhöz  min- 
denüvé elhatol. 

Nagy  szó  ez  Uraim!  és  mégis  betűszerint  igaz. 

Még  csak  nyolcvan  évvel  ezelőtt  is,  halhatatlan 
Franklinjuk  saját  sajtója  volt  csaknem  az  egyedüli  a gyar- 
matokban : most  pedig  többjük  van  háromezer  újságnál, 
melyek  ötmillió  példányban  jelennek  meg.  Minden  felnőtt 
ember  átlag  két  újságot  olvas  hetenként  s százöt  példányt 
az  év  folyamán.  Ügy  értesülök,  hogy  csak  New- York 
államban  több  az  újság,  mint  a nagy  Unión  .kívül  az 
egész  világon,  és  hogy  csupán  e városnak  hírlapforgalma 
ha  nem  is  haladja  meg,  de  csaknem  utóléri  egész  Nagy- 
Británniáét. 

De  még  ennél  is  több,  amit  bátran  kijelenthetek^ 
hogy  az  Egyesült-Államokon  kivül,  alig  van  még  valahol 
gyakorlatban  az  igazi  sajtószabadság.  Tényleg  az  egy 
Norvégia  az,  a melyről  nem  vagyok  egészen  tájékozott. 

Az  egész  európai  szárazföldön  azonban,  Önök  tudják, 
hogy  a sajtó  bilincsekbe  van  verve.  Franciaországban,  a 
névleges  köztársasági  kormányzat  alatt,*  a győzedelmes 

* Az  1848  dec.  lO-én  francia  köztársasági  elnökké  választott  Louis 
Napóleon  Bonaparte  épen  ekkor,  1851  dec.  2-án  követte  el  az  államcsínyt, 
rriídynek  kíivetkezménye  az  volt,  hogy  a francia  nemzet  7.824,189  szava- 
zattal 258,145  ellenében,  császárrá  választotta.  «Amerikál)an  mély  benyo- 
mást tett  íiz  államc.síny  sikere.  Sokan  találkoztak  a gazdagok  közt  s a de- 
rnokrat.a  táborban,  kik  tüstént  Na])oleon  pártját  fogták  s a magyar  syni- 
patbiák  eliíai  izgatni  kezdtek.  Az  államcsiny  bire  leverdleg  hatott  Kossuthra, 
ki  egy  |)ár  naj)ra  vissza  is  vonult,  (ígészsége  meg  volt  támadva  s kedélye 
megsebezve ’a  váratlan  fordulat  által. » Jhdszky  : kdetem  és  korom.  II.  78. 

forradalmaknak  minden  gyümölcsét  letépte  a mindent  köz- 
pontosító hatalom  fagyos  marka,  — a törvényhozási  és 
közigazgatási  mindenhatóság.  A francia  sajtó  független- 
ségét tönkre  tették;  mert  a kormány  nem  bírja  a közvéle- 
mény nyílt  szavát  elviselni  ; és  abban  a köztársaságban 
csaknem  bűnszámba  megy  a «Vive  la  république !»  kiál- 
tása. 

' — Gyászos  látvány,  s egyúttal  hathatós  figyelmez- 
tetés a központosítási  törekvések  ellen. 

Az  amérikai  Egyesült-Államokon  kívül  még  csak  Nagy- 
Britannia  az,  mely  szabad  sajtóval  dicsekedhetik.  Ott,  a 
^szabadság  bizonyos  tekintetben  csaknem  egészen  korlát- 
lan. Mert  én  magam  láttam  ott  falragaszokat,  melyeken 
a nyomdász  neve  is  ki  volt  téve  s nem  hirdettek  keve- 
sebbet, mint  hogy  Viktória  királynő,  mint  nem  törvényes 
királynő  börtönbe  való  és  hogy  mindazokat,  kik  uralmon 
vannak,  fel  kellene  akasztani  ; de  e bolondos  kifakadá- 
sokon  az  emberek  csak  nevettek. 

Mindamellett,  remélem,  hogy  Nagy-Britanniának  fen- 
költ  lelkű  népe  nem  fogja  tőlem  zokon  venni,  ha  azt  mon- 
dom, hogy  sajtójuk  a gyakorlatban  még  sem  szabad.  Szabad- 
sága azért  nem  valódi,  mert  nem  terjedhet  ki  az  egész 
közönségre,  hanem  csak  egyes  részeire,  tehát  kiváltság 

Az  újságok  megadóztatása  elvonja  ott  a hírlapokat 
a szegények  elől.  Önök  ily  adót  nem  ismernek,  tehát  tíz-, 
sőt  húszszorta  olcsóbban  adhatják  lapjaikat,  mint  angol 
kollégáik.  Innen  van,  hogy  egyes  napilapjaik  harminc-,  sőt 
hatvanezer  olvasóra  tesznek  szert,  míg  Angliában  csak 
egy  újság  közelíti  ezt  meg,  a London  Times,  mely  taián 
eléri  a harmincezernyi  forgalmat.  S ez  a szám  is,  Angliá- 
ban tartózkodásom  alatt,  az  angol  közszellem  dicséretére 
legyen  mondva,  nem  kevesebb  mint  hatezerrel  csökkent, 
amiatt,  mert  a Times  ellenséges  magatartást  tanúsított 
Magyarország  igaz  és  szent  ügye  iránt. 

Ha  ellenben  az  Önök  szabadsajtóját  nézem,  helyzetét 
olyannak  találom,  hogy  Önökhöz  beszélve,  egy  egész  nép- 
hez jut  el  szózatom,  sőt  mi  több,  egy  egész  művelt  néphez. 

Hogy  mily  széles  rétegekben  terjedt  el  a műveltség 

Önöknél,  azt  legjobban  bizonyítja  napilapjaiknak  óriási 
forgalma.  Mert  nem  csupán  az  olcsó  ár  az,  mely  a sajtót 
Önöknél  közkinccsé  teszi,  ahelyett,  hogy  az  a gazdagok 
kiváltsága  lenne  ; hanem  még  inkább  járul  ehhez  ingyenes 
közoktatásuk  általánossága. 

Dicső  a tiidat,  hogy  csupán  ez  ifjú  virágzó  városban 
körülbelül  százezer  gyermek  részesül  évenként  a közokta- 
tás jótéteményeiben.  Tudják-e,  Uraim,  mit  tartok  én  leg- 
kimagaslóbb alkotásuknak?  Ügy  olvastam,  hogy  midőn 
mérnökeik  geometriai  vonalakat  húznak,  irányt  adandók 
velük  vándor  ültetvényes-rajaiknak  ama  pusztaságokban, 
hol  még  a szűz  természet  háborítatlanul  imádja  teremtő- 
jét, — a községnek  kijelölt  terület  minden  harminchatodik 
négyszögénél  (square)  egy  csupasz  karót  ütnek  le  e dicső 
felírással:  «Népnevelés  alapja».*  Nos,  ha  ez  úgy  van,  hát 
ebben  látom  legértékesebb  alkotásukat! 

Szerintem  nem  földrajzi  helyzetük,  anyagi  erejük  vagy 
népük  vállalkozó  szellemében  rejlik  jövőjük  főbiztosítéka, 
hanem  csakis  a művelődésnek  általánosságában.  Mert  ha 
egyszer  egy  egész  néf  kimüveíöáött,  az  sohasem  fog  másban, 
mint  a szabadságban  megnyugodni.  Önök  is  mindig  hajlandóak 
lesznek  a szabadsághoz  való  ragaszkodásra  és  elég  nagyok, 
elég  hatalmasok  arra,  hogy  akaratukat  érvényre  is  jut- 
tassák. 

Midőn  hazám  ügyében  szerény  kérelmemmel  egész 
nemzetükhöz  fordulok : Önök,  Uraim  azok,  kik  annak  állá- 
sát nemzetükkel  megértetik.  Nagyon  megnyugtató  tehát 
reám  nézve,  hogy  nem  egyes,  elszigetelt  emberek,  hanem 
«a  sajtó))  hatalmas  összesége,  testületé  ajándékozott  meg 
engem  nagylelkű  érzelmei  nyilvánításával. 

Vegyék  hát  kérem  tekintetbe,  hogy  bárhol  és  bármit 
szólnék  is,  azt  mindig  a sajtónak  szántam;  nyelvem  min- 


* Kossuth  «pél(ki  gyaTiánt»  említé  ugyanezt  1848  aug.  5-én  Eötvös 
k()/oktatási  törvényjavaslata  alkalmából : «minden  600  hold  mellé  — így 
szólt  — odaütik  a karót  s minden  16-ik  karóra  oda  van  írva  : «népnevelés 
alaj)ja».  Mielőtt  ember,  város  volna,  a jövő  nevelésnek  alapja  már  minden 
16-ik  karón  ki  van  Tmitatva.  Ennek  alapján  volt  lehetséges,  hogy  ily  rö- 
vid idő  alatt  Amerika  a népnevelésre  többet  tett,  mint  a vén  Európának 
akérrnely  nemzete.» 

den  tökéletlenségéért  pedig  hadd  kérhessem  elnézésüket, 
mint  karuknak,  azaz  foglalkozásuknak  egyik  tagja  : mert 
tényleg  az  voltam  valaha. 

Igenis,  Uraim  ; mint  újságíró  kezdtem  meg  nyilvános 
pályámat.  Önök,  boldogságot  adó  intézményeik  birtoká- 
ban, nem  is  tudják,  mit  jelent  az  írás,  midőn  kezeinkre 
egy  osztrák  cenzor  bilincsei  nehezednek.* 

Az  íróasztalnál  ülni,  a pillanat  követelményeitől  telt 
szívvel,  az  igazság  érzelmeivel  hevített,  telített  lelkíisme- 
rettel,  elvektől  és  meggyőződésektől  lelkesített  kedéllyel 
és  a hazafias  tűztől  teljesen  átmelegített  lélekkel  ; — 
aztán  pedig  szem  előtt  látni  a cenzor  ollóját,  mely  orvul 
lesi,  mint  nyirbálhatja  meg  a gondolatot,  béníthatja  meg 
az  érveket,  gyilkolhatja  meg  az  eszméket  és  teheti  semmivé 
a dolgos  napok  és  az  álmatlanul  töltött  éjjelek  termékeit ; 
tudni,  hogy  a nép  nem  érzelmeim,  gondolataim  és  írásaim 
után  fog  majd  fölöttem  ítélni,  hanem  abból,  mit  a cenzor 
cséplője  csaknem  mindig  üres,  magvesztette  szalma  gya- 
nánt rendelkezésére  bocsát  ; észrevenni,  hogy  e cenzori 
tilalomnak  aztán  még  csak  nincs  is  zsinórmértéke  vagy 
határa,  hanem  kizárólag  egy  önkénykedő  ember  tetszésétől 
és  tudatlanságától  függ,  ki  már  foglalkozásánál  fogva  is  arra 
van  ítélve,  hogy  gyáva  és  bolond  legyen.  Oh ! e fölöttem  füg- 
gött kis  olló  gonoszabb  nyomorúságot  jelentett  minden 
Damokles-kardnál.  Oh!  napról-napra  így  folytatni  e sisy- 
phusi  munkát,  higyjék  el  nekem,  nem  a legkisebb  áldozat 
amit  egy  intelligens  ember  hazája  és  az  emberiség  oltárán 


* Kossuth  e tárgyról  1847  nov.  19-iki  és  1848  márc.  14-iki  beszé- 
dében n3dlatkozott.  De  legrészletesebben  azt  hiszem  énelöttem.  Col- 
legno  al  baracconei  látogatásomkor  egyebek  közt  ezt  mondta : «Nincs 
Önöknek  arról  fogalmuk,  minő  gyötrelem  poütikai  napilapot  cenzúra 
mellött  szerkeszteni!  Mikor  egj^-egy  cikknek  épen  a legjavát  törlik,  amely 
nélkül  ellaposodik  vagy  értelmét  veszti  az  egész.  A legsikerültebb  vezér- 
cikk is  puszta  betűhalmazzá  omlik  össze,  ha  kilopják  belőle  a lelket.  Este- 
felé rendesen  átküldtük  Budára  a kefelevonatot,  mert  kéziratot  nem  néz- 
tek át.  Késő  este  érkezett  vissza,  rendszerint  tele  törléssel,  vagy  épen  — 
kügazítva.  S minő  volt  az  az  igazítás!  De  azért  visszaigazítani  crimen 
laesae  lett  volna.  így  történt,  hogy  néha  azon  mód,  a cenzor  korrektúrá- 
jával nyomattam  ki  dolgozatomat.  A kikorrigált  helyek  kirívók  s a világ 
azt  tartja,  hogy  én  írtam ; pedig  dehogy  írtam : a cenzor  erőszakolta  bele» 
stb.  Ld.  Vasárnapi  Újság,  1880.  518.  1.  A Hon,  1880  juh  31. 

egyátalában  csak  hozhat.  Pedig  ilyen  a sajtó  helyzete 
nemcsak  Magyarországon,  hanem  mindazon  országokban, 
melyek  az  ausztriai  uralommal  vannak  megátkozva. 

Az  általunk  ezelőtt  nemrég  megteremtett  reformok 
sajtószabadságot  adtak  a többi  között  nemcsak  hazám- 
nak, hanem  közvetve  Bécsnek,  Prága  és  Lembergnek 
is,  egyszóval  az  egész  ausztriai  birodalomnak  ; és  már 
csak  ez  is  kell,  hogy  biztosítsa  irántunk  való  rokon- 
szenvüket.  Az  orosz  beavatkozás  azonban  az  egész  európai 
szárazföldön  elnyomta  a szabad  sajtót.  Mert  a sajtó  sza- 
badsága összeférhetetlen  Oroszország  túlsúlyával  és  az 
ausztriai  dinasztiának  létével  magával  is,  mely  minden 
szabad  gondolatnak  föleskiidt  halálos  ellensége.  Kell  te- 
hát, hogy  e tények  megnyerjék,  biztosítsák  nagylelkű 
támogatásukat  e zsarnokok  elsöprésére,  hogy  szabadság 
támadhasson  ott,  hol  most  még  aljas  elnyomás  garáz- 
dálkodik. 

Még  csak  nem  is  régen  egy  newyorki  hirlapban 
rendszerbe  szedett  hazugságok  láttak  napvilágot,*  melyek 
vakmerőén  még  azt  az  állítást  is  meg  merték  kockáztatni, 
hogy  a magyarok  küzdöttek  volna  az  elnyomásért,  míg 
másrészt  az  ausztriai  dinasztia  volt  az,  mely  a szabad- 
ságért kiállott!  Az  efajta  arcátlanságok  még  olyasvalakit 
is  képesek  bámulatba  ejteni,  ki  orosz  árulást  eleget  látott. 
Hogy  még  így  is  lehet  ügyünket  meghamisítani,  fölöttünk 
gúnyolódni  és  cenzúrát  gyakorolni  ! 

Vértanúinkat  is,  kiknek  vére  az  égre  kiált,  lehet  bo- 
londok módjára  kinevetni.  Hőseinket,  kiket  a történelem 
hódolva  fog  tisztelni,  lehet  Don  Quixotteoknak  nevezni. 
De  hogy  szabad  emberek  között  is,  kik  magukat  azonfelül 
köztársaságiaknak  vallják,  akadjanak  olyanok,  kik  előtt 
egy  szerencsétlen  nemzetnek  még  leggyászosabb  szenve- 


* Kevéssel  Kossuth  partraszállása  előtt,  a New-York-Times,  egy  angol 
laf)l)ól  átvett,  Kossuthot  és  a magyar  ügyet  gy alázó  cikket  tett  közzé, 
Krről  mondja  Kossuth  egyik  kísérője : «Képzehn  lehet  érzelmünket,  kik 
r(*inéniiyel  telve  tettük  meg  a hosszú  tengeri  utat,  midőn  New -York  egyik 
legríMgyobh  la[)ja  egy  ellenséges  kéz  által  irt  cikkével,  jó  hírünket  s hecsüle- 
tiinket,  ez  egycitlen  vagyonúnkat  s ajánló  levelünket  sárral  láttuk  bemá- 
zolvii.v  László  Károly:  Napló-töredék,  127.  1. 

dései  sem  szentek  : ez,  valóban,  szomorú  lapja  lesz  az  em- 
beriség történelmének. 

Nem  várhatják  tőlem,  hogy  a rágalmak  ez  özönére 
ez  alkalommal  részletes  cáfolatokkal  válaszoljak.  Fenn- 
tartom azt  toliamnak.  De  amennyiben  mind  e rágalmak 
arra  támaszkodnak,  hogy  a nagy  világ  Magyarország  vi- 
szonyát országunk  többi  nemzetiségeivel  szemben  általában 
nem  ismeri:  engedjék  meg,  hogy  a nemzetiségek  e kérdésé- 
hez szóljak,  melynek  hamis  elmélete  nagy  károkat  okoz 
Európa  sorsában. 

Soha  még  szót  annyira  félre  nem  magyaráztak,  mint 
a «nemzetiséget»,  mely  ép  ezáltal  veszélyes  eszközzé  lett 
az  abszolutizmus  kezében  a szabadság  ellen. 

Hadd  kérdezzem  meg  Önöket,  Uraim,  vájjon  Önök, 
az  Egyesült-Államok  népe  nemzet-e^  vagy  nem?  Van-e 
nemaieír  kormányuk,  vagy  pedig  nincs?  Ugyebár  azt  vála- 
szolják, h.ogj  igen  : nemzet  vagyunk,  nemzeti  kormányzat- 
tal ; pedig  hát  Önök  sem  mindannyian  egyvérűek,  egynyel- 
vűek.  Népmilliók  beszélnek  Önök  közül  angolul,  de  mások 
meg  francia,  német,  olasz,  spanyol,  holland  és  dán  nyelven, 
sőt  még  indiai  táj  szólások  segélyével  is  érintkeznek  egy- 
mással s Önök  mégis  nemzetet  alkotnak!  Sem  központi 
kormányuk,  sem  az  egyes  államok  vagy  hatóságok  nem 
hozzák  meg  törvényeiket  az  Önök  által  használt  valamennyi- 
nyelven  mégis  nemzeti  kormányuk  van. 

Nos,  tegyük  föl,  hogy  Önöket  is  elfogná  Bábel  átka 
és  felkiáltanának  : «Az  Unió  állami  egysége  elnyomást  jelent ! 
Törvényeink,  intézményeink,  állami  és  városi  kormányaink 
csupa  elnyomatás!  Mit  nekünk  Unió,  mit  törődünk  jogok- 
kal? Mire  jók  a törvények?  Mi  nekünk  a szabadság?  Mi  a 
földrajzi  fekvés,  vagy  az  érdekek  közössége?  Mindez  semmi  : 
a nyelv,  az  a minden  (language ! that  is  all) ! Osszuk  hát  fel 
az  Uniót,  fel  az  államokat,  magukat  a városokat,  az  egész 
területet  a különböző  nyelvek  szerint.  Hadd  váljék  minden 
nyelvnek  népe  külön  állammá  : mert  minden  nemzetnek 
joga  van  nemzeti  élethez,  reánk  nézve  pedig  egyedül  a nyelv 
és  semmi  egyéb  nem  alkotja  a nemzetiséget.  Míg  tehát  az 
állam  nem  a nyelven  alapszik,  addig  annak  szervezete 
egyértelmű  a zsarnoksággal. » 

Ugyan  hová  jutna  akkor  nagy  Uniójuk?  Mivé  lenne 
alkotmányuk,  legnagyobb  embereik  e dicső  öröksége? 
Mivé  ama  halhatatlan  csillagok  az  emberiség  erkölcsi 
egén?  Mi  lenne  országukkal  magával,  honnan  a szabadság 
szelleme  a felvilágosodás  napja  felé  száll  föl  és  felszállásá- 
val a remény  sugarait  árasztja  az  emberiség  jövőjére? 
Ugyan  mivé  lenne  akkor  e köztársaság  nagyszerű^  hatalmas 
összetétele,  komplekszuma,  ha  érintetlen  egész  voltát,  integri- 
tását valaha  darabokra  tépnék  a nyelv  dühöngő  ( jurious ) 
áhrándozói,  fanatikusai?  Köztársaságuk  nemtőjének,  raeJy 
most  a szabadság  és  boldogság  egyre-rnásra  keletkező 
templomai  közt  haladhat,  csakhamar  romok  fölött  kellene 
ellépkednie  és  gyászolhatná  az  emberiség  reményeit. 

De  hisz’  te  boldog  vagy,  szabad  nemzete  Amerikának, 
mert  házadat  a szabadság  egyetlen  biztos  alapkövére  épí- 
tetted! Ez  az  elv  oly  állandó,  mint  maga  a határtalan 
menny  boltozata,  örökkévaló,  mint  az  igazság,  szolidáris, 
mint  a hatalmas  óceán,  és  egyetemes  minden  égalj  alatt  és 
minden  időben,  mint  maga  a Gondviselés.  Önök  felett 
nincsenek  zsarnokok,  kik  a visszavonás  Eris  almáját  vet- 
nék közéjük  és  gyűlöletet  támasztanának  e nagy  nemzeti 
családban  : fajgyűlöletet,  az  emberiség  ez  átkát,  a zsarnok- 
ság e vészhozó  szövetségesét.  Megkapó  látvány,  miként 
vándorolnak  e partokra  különböző  országok  elnyomottjai, 
kiknek  otthon  más-más  volt  ugyan  a nyelvük,  történel- 
mük és  szokásuk,  mégis  tagjaivá  válnak  e nagy  nemzet- 
nek és  újjászületnek,  a mint  egyesülhetnek  a közös  szabad- 
ság nagy  elvében. 

Ha  egyedül  a nyelv  tenné  a nemzetet,  akkor  nem  is 
igen  van  nagy  nemzet  a földön  ; mert  egyetlenegy  több 
milliót  számláló  ország  sincs,  melynek  lakosai  ne  beszél- 
nének egy  nyelvnél  többet. 

Nem!  Nem  csupán  a nyelv  teszi  a nemzetet.  Hanem 
az  érdekek,  a jogok,  a kötelességek,  a történelem,  de  főleg 
az  intézmények  közössége  az,  melyek  által  nyelvre  nézve 
és  fajilag  különböző  bizonyos  lakosság  egymáshoz  fűző- 
dik, naponkint  összetalálkozva  községeiben,  melyek  a ke- 
reskedelem és  ipar  otthonai  és  központjai.  De  meg’  ma- 
guk a hegyláncok,  a folyók  és  folyamok  hálózatai,  a talaj, 

melynek  porában  összevegyülnek  őseik  halotti  maradvá- 
nyai, kik  ugyanazon  fcözös  földért,  ugyanazon  érdekekért, 
a dicsőség  és  bánat  közös  örökségéért,  a törvények  és 
intézmények  közösségéért,  közös  szabadság  és  közös  elnyo- 
másért véreztek : mindezek  benfoglaltatnak  a nemzet  szó 
mindent  felölelő  értelmében. 

Hogy  ez  igaz,  hogy  a nép  ezt  józan  eszénél  fogva 
ösztönszerűleg*  megérzi,  seholsem  tűnt  ki  oly  nyilvánosan, 
mint  ép  e pillanatban  is  szülőföldemen.  Ausztriai  Ferenc 
József  kijelentette,  hogy  Magyarország  mint  nemzet,  vagy 
mint  állam  nincs  töhhé  I Ostromállapotba  helyezte  s még 
most  is  haditörvények  uralma  alatt  tartja.  Idegenek,  kik 
ép  oly  kevéssé  ismerik  törvényeinket  és  történelmünket, 
mint  nyelvünket,  uralkodnak  most  ott,  hol  atyáink  éltek- 
haltak  és  testvéreink  elvérzettek. 

Szülőföldünkön  ma  csaknem  bűnszámba  megy,  ha  valaki 
magát  magyarnak  nevezi.  Az  áruló  dinasztia  pedig,  hogy  a 
világ  előtt  igazolja  Magyarország  eltörlését,  területei  felosz- 
tását és  az  így  feldarabolt  tagoknak  a rabszolgaság  közös 
testébe  való  visszakebelezését,  — azt  igyekezett  kimutatni, 
hogy  a magyarok  saját  hazájukban  is  kisebbségben  van- 
nak.* Remélték,  hogy  a megfélemlítés,  a terrorizmus  még  a 
valóságos  magyarokat  is  arra  fogja  bírni,  hogy  nyelvüket  és 
eredetüket  megtagadják.  Elrendelték  tehát  a népszámlálást. 

A haditörvények  vaskezével  hajtották  azt  végre  és 
terrorizmus  alkalmazásával  a nők  és  férfiak  ezreit,  akik 
magukat  magyaroknak  vallották,  akik  a magyaron  kívül 
semmiféle  más  nyelvet  nem  tudtak,  minden  tiltakozásuk 
dacára  tótok,  szerbek,  németek  és  oláhoknak  Íratták  be, 
csupán  mert  nevüknek  nem  volt  egészen  magyaros  hang- 
zása. És  mégis  mi  volt  e rosszakaratú  csínynek  ered- 
ménye ? Az  a fölfedezés,  hogy  a tulaj  donképeni  Magyar- 
ország  tizenkét  milliónyi  népessége  közül,  több  mint  nyolc 
millió  a tiszta  magyar,  tehát  valami  két  millióval  több, 
mint  amennyinek  mi  tudjuk.** 

* Az  összes  lakosságnak  44-2  százaléka! 

**  Az  1850/1-iki  népszámlálás  «teljes  hasznavehetetlenségéről))  Id. 
Fényes  Elek:  A magyar  elem  s ellenesei,  9—17.  1.  V.  ö.  Keleti  Károly  : 
Hazánk  és  népe,  70.  1. 


Ballagi:  Kossuth  északamerikai  beszédei. 

A nép  tehát  ösztönszerüleg  megérezte  a zsarnok  ama 
szándékát,  hogy  a nyelvet  ürügyül  használva,  elpusztítsa 
a nemzet  komplexumának  léteiét  és  úgy  felelt  a zsarnoki 
csínyre,  mintha  azt  kívánta  volna  kifejezni  : «Nemzet  va- 
gyunk és  kell  is,  hogy  az  legyünk ; ha  pedig  a zsarnok  csak 
a nyelvet  tekinti  a nemzetiség  ismertető] elének,  nos,  hát 
akkor  magyarok  vagyunk  mindannyian !»  És  jól  jegyez- 
zék meg  Uraim,  hogy  mindez  nem  az  én  kormányzósá- 
gom, hanem  az  ausztriai  hadi  törvény  alatt  történt  így. 
A bécsi  kabinet  erre  dühös  lett  ; új  cenzusra  gondolt,  de 
okos  emberek  megmondták  neki,  hogy  egy  újabb  nép- 
számlálás  mind  a tizenkét  milliót  magyarnak  fogja  nyil- 
vánítani. így  maradt  el  aztán  az  újabb  cenzus.* 

Lám,  mennyire  igaz  az  az  állításom,  hogy  nemcsak 
a nyelv  teszi  a nemzetet!  S felfogásom  helyessége  mellett 
mindenekfölött  tanúskodik  az  Önök  nagy  köztársaságának 
a példája. 

Az  európai  kontinensen  azonban,  szerencsétlenségre 
egy  iskola  alakult,  mely  a nemzetiség  fogalmát  csakis  a 
nyelvvel  volt  hajlandó  azonosítani  **  és  ahhoz  fűzött  poli- 
tikai igényeket.  Vannak  egyesek,  kik  ama  tant  hirdetik, 
hogy  a fennálló  államoknak  meg  kell  szünniök  és  hogy 
a világ  területeit  nyelvek  és  nemzetiségek  szerint,  csakis 
nyelvhatárok,  kipécézésével  kell  beosztani. 

Belátják,  nemde,  hogy  e gondolat,  ha  nem  lenne 
kivihetetlen,  képes  volna  az  emberiség  átkává  lenni,  mint 
halálos  csapás  a művelődésre  és  haladásra.  Az  emberiséget 
évszázadokra  vetné  vissza ; mert  ez  a harc  és  háború  örö- 
kös forrásává  lenne.  Van  ugyanis  egy  szent  és  csaknem 
vallásos  kegyelet  erejével  bíró  kötelék,  mely  az  ember  szí- 
vét hazájához  köti  és  soha  senki  nem  állna  rá,  hogy  csu- 
pán azért  hagyja  el  szülőföldjét,  mert  szomszédja  más 

♦ A később,  1857-ben  megejtett  újabb  népszámlálás,  az  «adatok 
hiányosságára))  hivatkozva,  tényleg  adós  maradt  az  egyes  nemzetiségek 
lélekszámúnak  kirnntatásával. 

*♦  A német  és  osztrák  iskola,  I láufler,  Streffleur,  majd  Böckh  ; ná- 
lunk, jóformán  ide  sorolandó,  1858  óta  Mocsáry,  aki  szerint : «nemzet  oly 
embereknek  összessége,  kik  egy  eredetűek,  egy  nyelven  beszélnek  s ma- 
gukat egy  családnak  tekintik))  (Nemzetiség,  41.  1.). 

nyelven  beszél.  Mert  szívével  csügg  a szent  helyen,  hol 
atyáinak  hamvai  fekszenek,  hol  saját  bölcsője  is  ringott, 
hol  az  ifjúság  rózsás  álmait  végigélvezte  és  a hol  férfi- 
korában végzett  munkájának  nyomait  maga  a természet 
is  magán  viseli. 

A nyelvhatárok  kitűzése  tán  még  rosszabb  következ- 
ményekkel járna,  mint  hajdan  a népvándorlás.  Csakis 
zsarnokság,  de  semmi  más  nem  keletkezhetnék  az  egész 
emberiségnek  ily  fanatikus  harcbake veréséből. 

De  legkülönösebb  a dologban,  hogy  e gonosz  tan 
hirdetőinek  egyike  sem  hajlandó  annak  következményeit 
önmagára  nézve  levonni,  ellenben  igenis  hajlandók  azzal 
másokat  boldogítani.  Minden  francia  dühbe  borul,  ha 
Németország  tőle  a nyelv  jogán  követeli  az  ő Elzasz-át^ 
vagy  pedig  ha  ugyancsak  e jogon  Spanyolország  követelné 
tőle  a Pyrenaeusok  határait.  Viszont  azok  között  is,  ki- 
ket már  maga  e gondolat  izgalomba  hoz,  vannak,  kik  azt 
kívánják  Németországtól,  adna  fel  egy  nagy  területet  hazá- 
jából, mert  ott  a lakók  egy  része  más  nyelven  beszél. 
Magyarországtól  meg  azt  kívánnák,  hogy  darabolná 
fel  területét,  melyet  hegyláncokkal,  folyamokkal,  maga  a 
Teremtő  határolt  körül,  valamint  az  együttélésnek  ezredév- 
megszentelte  kötelékeivel,  csatolt  össze ; hogy  vágnánk  le 
jobb  kezünket,  Erdélyt  és  engedjük  azt  át  a szomszédos 
Oláhországnak;  hogy  Shylock- módra  egy  fontot  messünk 
ki  mellünk  kellő  közepéből,  a Bánátot  és  azt  a gazdag  vidé- 
ket, mely  a Duna  és  Tisza  között  elterül,  hogy  megnövel- 
jük vele  Török-Szerbországot  és  így  tovább.  Ily  törek- 
vésekben csak  a hódítás  elavult  szelleme  nyilatkozik,  de 
mint  újfajta,  könnyű  hódítás,  mely  nem  fegyverrel,  hanem 
nyelvvel  akar  győzni. 

Annyit  tudok,  hogy  legalább  itt,  az  Egyesült- Államok’' 
han  e képtelen  gondolatot  senki  sem  fogja  hirdetni.  Nem  is 
hirdethetné.  Mert  e dicső  köztársaság  nem  azért  nyitotta 
meg  vendégszerető  kikötőpartjait  az  emberiségnek  és  üdvÖ^ 
zölte  az  idesereglő  bevándorlók  millióit  polgárjogok  nyúj- 
tásával, hogy  aztán  az  Uniót  hálából  darabokra  téphessék, 
és  hogy  még  egyes  államaikat  is,  független  országokul,  a 
nyelvhatárok  szerint  osszák  szét  új  keretekbe. 

És  tudják-e,  Uraim,  hogy  ez  ostoba  gondolat  hol  tűnt 
fel  az  európai  szárazíöldön  !•  A pánszlávizmus  eszméjében, 
amely  szerint  a szláv  fajok  vannak  arra  hivatva,  hogy  a 
világon  uralkodjanak,  amint  azt  egyszer  a rómaiak  tették. 
Orosz  terv  volt  ez  : pokoli  szándék,  melynek  segélyével  a 
nemzeti  érzésből  eszközt  akartak  formálni  arra,  hogy  a 
világ  fölött  Oroszország  legyen  az  úr. 

Talán  nem  ismerik  Önök  e tervnek  történelmi  erede- 
tét. A zsarnokság  legerkölcstelenebb  cselekménye,  Lengyel- 
ország  harmadik  felosztása  után,  a sors  véletlene  Czarto- 
riski  herceget  Katalin  cárnő  udvarába  hozta.  Később  Sán- 
dor cár  miniszterévé  lett.  E minőségében  azon  nemes 
törekvéstől  indíttatva,  hogy  bukott  hazáján  segítsen,  az 
ifjú  cártól  azt  kívánta,  állítaná  vissza  jogaiba  Lengyel- 
országot.  Ennek  fejében  kárpótlásul,  egyenlő  érték  gya- 
nánt ajánlotta  azt,  hogy  Oroszország  terjessze  ki  hatal- 
mát a régi  szláv  faj  valamennyi  nemzetére.  Hiszem,  hogy 
szándéka  tiszta  volt  ; azt  is  hiszem,  hogy  nem  kívánta 
magát  túltenni  ama  természetes  határokon,  melyeket  a 
nyelvek  hasonlóságán  kívül  maga  Isten  vont  meg  a kü- 
lönféle nemzetek  között. 

De  arról,  úgy  látszik,  megfelejtkezett,  hogy  csakhamar 
nem  lesz  képes  uralkodni  az  önmaga  által  fölidézett 
szellemek  fölött  és  hogy  illetéktelen,  helytelen  fanatizmus 
különféle  szeszélyes  formákat  talál  majd  ez  eszme  kere- 
teibe kényszeríteni  azt,  amitől  magának  a keretnek  kell  da- 
rabokra hullania.  Elfelejtette,  hogy  az  orosz  túlsúly  sohasem 
kedvezhet  a szabadságnak  ; elfeledte,  hogy  ez  még  a szláv 
nemzetiségek  kifejlődésére  sem  lehet  kedvező,  mert  e gon- 
dolat keresztülvitele  által  valamennyi  szláv  nemzet  lassan- 
kint  beleolvasztatnék  az  oroszságba,  s Oroszország,  vagyis 
a zsarnokság  felszívná  őket  is,  mint  saját  népét. 

Oroszország  igen  készségesen  megragadta  a ragyogó 
gondolatot.  Az  is  meglehet,  hogy  a fiatal  Sándor  cárnak 
eleintén  nemes  hajlamai  voltak.  Hiszen  az  ifjúság  meleg 
szíve  még  fogékony  a nemesebb  ösztönök  iránt.  Nagyon 
ritka  jelenség  a történelemben,  hogy  ifjú  fejedelmek 
zsarnokság  dolgában  oly  koraérettek  legyenek,  mint  ausz- 
triai Ferenc  József!  De  a hatalom  néhány  évi  gyakorlata 

elegendő  volt  arra,  hogy  Sándor  szívéből  is  kitörölje  a nemes 
érzelmek  minden  szikráját,  ha  ugyan  volt  benne.  Mert 
bizony  a Komanoffok  trónján  az  embert  csakhamar  elnyeli 
az  autokrata.  Szentpétervárnak  hagyományos  politikája 
sem  az  a légkör,  melyben  az  újjászületés  palántája  meg- 
nőhetne. így  a fantasztikus  gondolatból  csakhamar  az  el- 
nyomás fegyverét  kovácsolták  az  orosz  túlsúly  biztosítá- 
sának szolgálatára.  Oroszország  a pánszlávizmus  gondo- 
latát arra  használta,  hogy  segélyével  Törökországot  meg- 
törje és  hogy  Ausztriát  szófogadó  csatlósává  tegye.  Török- 
ország még  ellentáll,  de  Ausztria  máris  bele  esett  csapdájába. 
Oroszország  tehát  szétküldötte  ügynökeit,  gurítani  kezdte 
rubeleit  és  működtetni  titkolódzó,  vesztegető  és  lélekvásárló 
diplomáciáját.  A szláv  nemzeteket  bujtogatni  kezdték  min- 
den külföldi  uralom  ellen  és  vallási  függetlenséget  hirdettek 
nekik,  melyet  majd  a cár  f elsőbbsége  alatt  megvalósíthat- 
nak ; de  főleg  a védnöksége  alatti  pánszlávizmussá!  áltat- 
ták őket.  A cár,  nagy  birodalma  népmillióin^k  is,  — kik 
mind  elnyomottak,  mind  rabszolgaságban  nyögök  és  nagyra- 
vágyásának  vak  eszközei,  — hizelkedve  helyezte  kilátásba, 
hogy  ők  még  a világ  urai  lesznek,  de  csak  a végett,  hogy 
valahogy  a szabadságra  ne  gondoljanak.  Mert  tisztában 
lévén  azzal,  hogy  az  ember  keble  ugyanegy  időben  két  esz- 
mét, két  nagy  szenvedélyt  nem  képes  egyenlő  erősre  táp- 
lálni és  növelni : nagyra  vágyással  vakította  őket,  hogy  a 
szabadságot  ne  lássák. 

E nagyra  vágyás  Európában  valamennyi  szláv  nemzetet 
hatalmába  ejtett,  s így  lett  a pánszlávizmus  nem  annyira  a 
nemzetiség,  mint  a nyelv  uralma  mozgalmának  forrásává. 
E szó  myelv»,  fninden  más  érzést  pótolt,  elnyomott  és  igy  vált 
átkává  a szabadság  fejlődésének. 

A szláv  fajoknak  csak  egy  kis  töredéke  látta  tisztán  a 
dolgokat  és  ellentállott  e sötét  orosz  terv  áramának  és  ármá- 
nyának. Ezek  a lengyel  demokraták  voltak:  az  egyedüliek, 
akik  megértették,  hogy  szabadságért  küzdeni  annyit  jelent, 
mint  nemzetiségért  harcolni.  Ezért  harcoltak  ők  sorainkban 
is.  Készséggel  sereglettek  volna  hozzánk  ezer  és  ezerszámra, 
hogy  ügyünket  előbbrevigyék ; de  mert  nem  tudtuk  őket 
felfegyverezni,  nem  fogadhattam  el  nemes  ajánlatukat.  — 

Mi  magunknak  is  százannyi  harcrakész  kezünk  volt,  mint 
fegyverünk  és  senki  sem  akadt  a világon,  ki  hadiszerrel 
ellátott  volna. 

Ez  az  igazi  eredete  és  természete  a nemzetiségi  kér- 
désnek Európában. 

Most  nézzük,  milyen  volt  ily  körülmények  között 
Magyarország  helyzete. 

Nyolcszázötven  évvel  ezelőtt,  midőn  Magyarország 
első  királya.  Szent  István  maga  is  felvette  a keresztyénséget, 
Németország  római  katholikus  papságát  kérte  föl,  hogy 
segítene  kegyeletes  munkájában.  Segítették  is  ők,  de  a 
mint  azt  már  az  emberek  természete  hozza  magával,  ehhez 
világias  célokat  is  fűztek.  Magyarország  tág  teret  nyújtott 
a külföldiek  nagyravágyásának,  akik  rábírták  a királyt 
arra,  hogy  egy  különös  elvet  tegyen  magáévá,  melyet  még 
végrendeletébe  is  belefoglalt : hogy  ugyanis  nem  jó,  ha 
egy  ország  népe  csak  egy  fajtájú  és  csak  egy  nyelvű.* 
Másik  rendszabályuk  az  volt,  hogy  ezentúl  az  egyház  latin 
nyelvén  menjen  a kormányzás,  a törvényhozás,  az  igaz- 
ságszolgáltatás és  mindenféle  hatósági  ténykedés. 

Innen  ered  az  a fatalitás,  hogy  a demokrácia  száza- 
dok folyamán  sem  tudott  Magyarországon  nagyra  nőni.  Mi- 
vel minden  köztevékenység  latin  nyelven  ment,  a törvé- 
nyeket latin  nyelven  írták,  sőt  még  a közoktatás  is  latin 
volt,  a nép  nagy  tömege,  földmívelő  létére,  mindezekben 
részt  nem  vehetett ; az  a néhány  ember  meg’,  ki  a nép 
soraiból  is  hozzájutott,  teljesen  elidegenedett  a nép  érde- 
keitől. E holt  latin  nyelv,  melyet  egy  élő  nemzet  köz- 
életébe uralomra  segítettek,  egyszersmind  a legkártéko- 
nyabb korláttá  lett  a szabadsággal  szemben.  A reformáció 
mérte  rá  az  első  csapást.  A protestáns  egyház,  mely  a 
nemzeti  nyelvet  vitte  be  az  istenitiszteletbe,  a szabadság 
szelleme  fejlesztésének  közvetítőjévé  vált  s így  hajdani 
küzdelmeink  a vallásszabadságért  mindig  kapcsolatban 
voltak  a politikai  jogok  védelmével.  De  a latin  közélet 
még  tovább  is  csak  folytatódott  egész  1780-ig.  Ekkor 

* J^etü  szeriüt : «unius  linguae  uniusque  moris  regnum  imbecille  et 
íragile  est). 

Habsburg  József  a központosítást  tartva  szem  előtt,  a német 
nyelvet  tette  a latin  helyébe.  Ez  aztán  felrázta  aléltságából 
a magyarság  nemzeti  érzelmeit.  Őseink  látván,  hogy  egy- 
felől a latin  nyelv,  mert  kizárja  magát  a népet,  nem  igen 
szolgálhat  a szabadság  ügyének ; másfelől  meg’  a bécsi 
kabinet  ama  szándéka,  hogy  az  ausztriai  dinasztia  kö- 
zös abszolutizmusának  megvalósítása  végett  Magyarorszá- 
got elnémetesítse,  a nemzeti  egyediség  megsemmisülésére 
vezet : ellenszegültek  a tervnek,  s ahelyett  a nemzeti  esz- 
mét karolták  fel.  1790-től  fogva  tehát,  abban  az  irányban 
kezdtek  törvényeket  hozni,  hogy  lassankint  és  lépésenkint 
kiszorítsák  a latin  nyelvet  a törvényhozás  és  a kormány- 
zás köréből  és  hogy  helyébe  oly  élő  nyelvet  tegyenek,  me- 
lyet maga  a nép  is  jól  ismer.  És  ugyan  mi  természetesebb 
annál,  mint  hogyha  egy  nyelv  választásának  kérdése  előtt 
állottak,  akkor  első  sorban  épen  a magyarra  gondoltak? 
Annál  is  inkább,  mert  a magyarul  beszélők  többen  vol- 
tak, mint  a más  nyelven  értők,  de  ha  .nem  is  többen,  leg- 
alább is  annyian  voltak,  mint  összevéve  mindazok,  kik 
valamely  más  nyelvet  használtak. 

De  legyenek  szívesek  azt  is  megjegyezni.  Uraim,  hogy 
ezzel  még  semmi  más  nyelvet  el  nem  nyomtak  : mert  a 
magyar  nyelvet  senkire  sem  erőszakolták.  Bárhol  volt  még 
a közéletben  más  nyelv  is  használatban,  bármely  egyház, 
iskola  vagy  község  körében,  azt  a magyar  nyelv  nem  nyomta 
el.  Csakis  a holt  latin  volt  az,  mely  lassanhint  eltávoUttatott  a 
hivatalos  használatból  és  annak  Magyarországon  a magyar 
nyelv  foglalta  el  helyét. 

Magyarországon,  mondom.  Kérem,  Uraim,  tessék  meg- 
jegyezni : e rendelet  sohasem  volt  Horvátország  és  Szlavónia 
municipális  életére  kiterjesztve,  mely  bár  800  évig  tartozott 
Magyarországhoz,  még  sem  volt  a tulaj  donképeni  Magyar- 
ország,  hanem  oly  nép  otthona,  melynek  saját  helyi  intéz- 
ményei meghagyattak. 

Maguk  a horvátok  és  szlavónok  közös  országgyűlé- 
sünkön ismételten  megsürgették,  hogy  alkalmat  adjunk 
nekik  a magyar  nyelv  elsajátítására,  hogy|  mivel  joguk 
van  hozzá,  élvezhessék  is  azt  az  előnyt,  mely  közös  Magyar- 
országunk  kormányhivatalainak  viselésével  jár. 

Erre  az  alkalmat  meg  is  adtuk  nekik,  de  senkit  sem 
kényszerítettünk,  hogy  éljen  vele.  Magában  Magyarorszá- 
gon pedig  sohsem  avatkozott  a magyar  nyelv  bármely  más 
népnek  saját  municipális  vagy  közéletébe,  sem  családi,  tár- 
sadalmi vagy  hitéletébe.  Csakis  a latin  nyelvet  'pótolta, 
melyet  semmiféle  nép  nem  beszélt  és  mely  a szabadsággal 
ellentétben  volt,  amennyiben  kizárta  a milliókat  a közéletből. 
Mivel  pedig  mi  a népnek  akartunk  szabadságot  adni,  ki- 
szorítottuk azt  a latin  nyelvet,  mely  annak  jövőjét  gátolta. 
Mi  tehát  csak  azt  tettük,  mit  Európában  minden  más 
nép  is  megtett  és  egyengettük  vele  az  utat  az  egyetemes 
szabadság  felé. 

Államuk  még  ebben  a tekintetben  is  szerencsésebb.  Ifjú 
nemzet  létükre  nem  találták  a latin  nyelvet  útjukban,  midőn 
e köztársaságot  megalapították  ; így  aztán  törvényre  sem 
volt  szükségük,  hogy  azt  a közéletből  eltávolítsák.  Önök 
a kongresszusban  és  az  állami  törvényhozásban  mind  elejétől 
fogva  egy  élő  nyelvet  alkalmaznak,  mellyel  kormányuk 
is  uralkodik.  Csak  a lakosság  gyenge  tölSbségének  anyanyelve 
az,  és  még  sem  fog  akadni  ember  az  egész  Unióban,  ki  abban 
elnyomást  látna,  hogy  a törvényhozás  és  a kormány  nem 
alkalmazza  működésében  az  Egyesült-Államokban  otthonos 
valamennyi  nyelvet. 

Es  még  egy  dolgot  kell  itt  megemlítenem.  A latin  nyelv- 
nek a magyarral  való  helyettesítése  nem  újabb  keletű  intéz- 
kedés volt,  hanem  lépésről-lépésre  ment  végbe  1791-től 
fogva. 

Midőn  mi  1848-ban  demokratikus  reformjainkat 
keresztülvittük,  kivívtuk,  — nyelv  és  valláskülönbség  nélkül 
politikai,  társadalmi,  polgári  és  teljes  vallásszabadságot 
adtunk  az  egész  népnek  ; figyelmünk  arra  is  kiterjedt,  hogy 
minden  nyelv  és  faj  egyenlő  védelemben  részesüljön  és  mind- 
egyiket felruháztuk  egyenlő  jogokkal  arra,  hogy  a közalapból 
előmozdíthassa  úgy  egyháza  mint  iskolái  erkölcsös,  vallásos 
és  tudományos  fejlődését.  Sőt  még  politikai  dolgokra  is 
kiterjesztettük  ezt,  szentesítvén  minden  nyelvnek  szabad 
használatát  a törvényhatóságok  és  községek  körében,  vala- 
mint az  igazságszolgáltatásban. 

A törvényeknek  mind  e nyelveken  való  kihirdethetése. 

minden  embernek  arra  való  joga,  hogy  saját  nyelvén  kérvé- 
nyezhessen és  követelhessen  igazságot  és  végre  a kormány 
kötelezettsége,  hogy  azokra  hasonló  nyelven  adja  meg  a 
választ : mindez  megadatott  és  így  e tekintetben  is  sokkal 
több  történt  nálunk,  mint  amennyit  bármely  más  nemzet 
valaha  engedett  nyelvek  igényeinek,  sokkal  több,  mint  ameny- 
nyit  az  Egyesült- Államok  is  valaha  tettek,  bárha  nincs  még 
egy  ország  a világon,  hol  annyi  nyelven  beszélnének,  mint 
nálunk. 

A legrágalmazóbb  félremagyarázás  tehát  azt  mondani, 
hogy  a magyarok  csak  saját  fajuk  uralmáért  küzdöttek. 
Nem ; mert  mi  polgári,  politikai,  társadalmi  és  vallásos 
szabadságért  küzdöttünk,  mely  mindannyiunk  érdekében 
állott  az  ausztriai  zsarnokság  ellen. 

Mi  az  önkormányzat  nagy  élvéért  küzdöttünk  a közfon- 
tositási  törekvésekkel  szemben  ; mert  központosítás  abszolu- 
tizmust jelent,  alkotmányos  jogokkal  összeférhetetlen.  — 
Ausztria  adta  ennek  a legjobb  bizonyítékát.  Az  ausztriai 
háznak  sohsem  volt  szándékában  Európa  nemzeteit  alkot- 
mányos jogaiban  meghagyni,  még  kevésbbé  nekik  olyanokat 
adni.  Ezt  egy  más  alkalommal  fogom  bebizonyítani.  S a 
Habsburgok  barátai  mégis  azt  mondják,  hogy  e ház  1849 
márciusában  alkotmányt  adott.  Nos,  hol  van  ez  az  alkot- 
mány ma?  Nemcsak  hogy  sohsem  hajtották  azt  végre,  de 
három  hónappal  ezelőtt  formálisan  vissza  is  vonták!* 

Még  a minisztérium  szót  is  kitörölték  az  ausztriai  kor- 
mány szótárából!  Schwarzenberg  megint  házi,  udvari  és 
állami  kancellár,  amint  annak  idején  Metternich  volt. 
Csak  az  a különbség,  hogy  Metternich  nem  uralkodott  az 
egész  ausztriai  birodalmon  a katonai  törvények  vas  önké- 
nyével, amint  azt  Schwarzenberg  teszi.  Metternich  csak 
kikezdte  Magyarország,  Erdély,  Horvátország  és  Szlavónia 
alkotmányos  jogait ; Schwarzenberg  megsemmisitette  azokat 


* Még  az  osztrák  centralista  Czoernig  szerint  is  : «dÍ8^EinbezÍ8hung 
XJngarn’s  in  den  neuen  Keichsverband  Hess  dic  Unausfübrbarkeit  dér  Ver- 
fassnng  vöm  4.  Márz  1849  erkennen  und  bestárkte  nur  dió  fást  allgemeine 
Ueberzeugung  von  dér  nicht  ausreichenden  Haltbarkeit  dieser  den  Cha- 
rakter  dér  Uebergangszeit  offen  an'sich  tragenden  Satzung.»  (Oesterreichs 
Neugestaltung,  1858.  S.  28.).  1851  aug.  20-áH  vonták  vissza. 


és  Ferenc  József,  az  ifjú  Nero,*  mind  e nemzeteket  közös 
rabszolgaságba  taszította!  Ezzel  aztán  a nemzetiségeknek 
Ígért  egyenlőségé'"^' ^ legszószerintibb  értelmében  lett  végre- 
hajtva, mert  azok  ma  mindannyian  egyenlően  elnyomottak 
és  mindannyi  fölött  egyenlően  uralkodnak  az  abszolutismus 
elvei  szerint  és  a német  nyelvvel.  — És  ugyan  mi  okból  von- 
ták vissza  azt  az  illuzórius  alkotmányt? 

Mert  az  kezdettől  fogva  merő  hazugság  és  lehetetlenség 
volt.  Mert  azt  a központosítás  elvére  építették  fel.  Mert  az 
tizenhárom  különféle  nemzetet  központosított,  melyeknek 
politikai  történelmük  nem  volt  közös,  ha  csak  abban  nem, 
hogy  mindannyian  ausztriai  uralom  alatt  kínlódtak.  Ily  körül- 
mények között  egy  közös  élet  is  oly  képtelenség  volt,  melynél 
csak  az  azt  kilátásba  helyező  csalás  volt  nagyobb. 

Nem  tudom  ez  óriás  thémát  egy  beszédben  kimeríteni. 
De  összefoglalhatom  abban,  hogy  mi,  általános  szavazat- 
jogon alapuló  köztársasági  intézményekre  , törekszünk.  — 
Azt  akarjuk,  hogy  falun  és  városban,  vármegyén,  ország- 
szággyűlésen  és  a kormányzatban  a szuverén  nép  több- 
sége intézze  a maga  közdolgait.  Önkormányzat  — szu- 
verén nép  — általános  szavazatjog  s a többség  uralma  — 
ez  a mi  elvünk,  melyért  élünk-halunk.  Ez  hát  az,  aminek 
elérése  végett  segítségül  hívom  fel  épen  Önöket,  hatalmas 
irányítóit  dicső  hazájuk  közvéleményének. 

Gondolják  meg,  hogy  a mi  letiprásunk  nemcsak  min- 
ket érint,  hanem  együtt  jár  vele  az  egész  európai  emberi- 
ség elnyomatása.  így  vérzik  Németország  valami  harminc 
apró  zsarnok  alatt,  kik  a nagy  zsarnokok  frigyére  támasz- 
kodhatnak, melynek  fészke  Szentpétervárott  van.***  így 
szenved  a szép,  de  szerencsétlen  Olaszország,  mely  annyi 
tekintetben  drága  és  becses  szívünknek.  Közös  ellenségünk 
baj  társakká  tett  a szabadság  és  függetlenségért  való 
harcban. 

Én  tudom,  mint  áll  Itália  és  bizalommal  merem  bát- 
ran állítani,  hogy  Olaszországnak  csak  abban  a nagy  köz- 


♦ «Tho  young  Nero»  — csak  az  eredeti  kéziratban. 

*♦  Ez  a híres  «Gleichberechtigung  dér  Nationalitátem. 
I.  Miklós,  a «vaskezű  cár»  vezetésével. 

társasági  pártban  lehet  reménye,  melynek  élén  Mazzini 
áll.  Neki  semmi  köze  sem  lehet  kommunisztikus  tervek- 
hez, vagy  a francia  szocializmus  tanaihoz  ;*  ellenben  azt 
akarja,  hogy  Itália  szabad  és  köztársasági  legyen. 

Mert  ugyan  honnan  másfelől  várhatná  Olaszország 
szabadságát  és  függetlenségét,  ha  nem  attól  a párttól, 
melyet  Mazzini  vezet?  Talán  a nápolyi  királytól?  Hadd 
hallgathassak  ez  utálatos,  átkozott  emberről.**  Vagy  talán 
Piemont  és  Szárdinia  dinasztiájától?  Ez  ugyan  alkotmá- 
nyosnak mondja  magát  és  mégis  fogollyá  teszi  a szegény 
magyar  katonákat,  kik  Piemontban  keresnek  menedéket ; 
elfogja  és  kiszolgáltatja  Ausztriának,  hogy  az  agyon- 
lőhesse  őket : és  agyonlövöldözik  ; növelvén  ilyképen  szá- 
mát ama  3742  vértanúnak,  kiket  Eadetzky  három  rövid 
év  alatt  végzett  ki  a vérpadok  ezrein. 

így  vált  á Szavojai-ház  Ausztria  vérebeivé  a mene- 
külő magyarokkal  szemben. 

Uraim,  a közvélemény  nagylelkű  rokonszenve  itt, 
hála  Istennek,  erősen  megnyilatkozott  Magyarország  sé- 
relmei és  szenvedései  iránt.  Az  Önök  segítségéhez  fordu- 
lok, tartanák  e rokonszenvet  ébren,  hogy  amaz  indítvány 
mellett  foglaljon  állást,  melyet  a segély-  és  kölcsönalapot 
gyűjtő  társulatok  alakítása  ügyében  a városi  testület  ban- 
ketjén kifejezni  szerencsém  volt.  Ne  tekintsék  beszédem 
gyenge  voltát,  hanem  csupán  ügyem  igazságának  erejét  s 
republikánus  szívük  nemes  lendületét  követve,  ajándékoz- 
zák meg  azt  a független  sajtó  védő  támogatásával.  Mert 
akkor  igazolva  fogjuk  még  látni  az  Önök  elnöke  költe- 
ményének eme  nemes  szavait  : 


* Mazzini  a kommunizmusban  — ami  akkor  egyértelmű  a szocializ- 
mus rendszerével  — minden  képzelhető  zsarnokság  megtestesülését  látta. 
Egy  évvel  Kossuth  beszédje  előtt,  1850-ben,  igen  lenézően  nyilatkozott  a. 
kommunisták  «agyonszabályozott  társadalmáról>>,,mely  az  egyént  «nume- 
russá  és  termelő-géppé  aljasítja.» 

**  Ez  II.  Eerdinánd,  a két-Szicilia  királya,  Mária  Terézia  osztrák  fő- 
hercegnő férje,  a hírhedt  «Ee  Bomba».  Gladstone  kevéssel  előbb  ostorozta 
az  angol  parlamentben  a forradalom  megtorlásakor  tanúsított  hóhérkodásai 
miatt. 

Igazság!  fölkelsz,  ha  levoretél  : 

Míg  Isten  él,  tart  életed  ; 

Vakság!  elpusztulsz  hogyha  cgij  seb  ér, 

S 'minden  híved  . . . 

(hadd  toldoni  irieg  azzal)  . . . pusztul  veled.* 

E beszédnek  sajátkezű  angol  kézirata  mellett,  Kossuth  hagyatékában 
megtaláltam  magyarnyelvű  eredeti  tervvázlatát  is.  Az  alábbiakban  közzé- 
teszem, mert  igen  tanulságosan  s irodalmunkban  első  ízben  mutatja  be, 
hogy  Kossuth  Lajos  miként  gondolta  át  szónoklata  tárgyát  s mily  szabato- 
san állapította  meg  annak  a logikai  menetét.  l)e  csakis  azt.  A vázlat  gazdag 
anyagkészletét,  elmondott  beszédében,  egyáltalán  nem  merítette  ki.  Ügy- 
szólván csak  válogatott  belőle.  Itt  föl  nem  használt  részeit  Glasgowban, 
1858  november  18-án  mondott  beszédében  értékesítette. 

L,  - - J ií’.  ^ 

«Nationalitas  ^kérdése. 

Hogy  a politicai  jogok  nem  race  szerint  voltak  : 
a nemes  birt  politicai  jogokkal,  akármi  Eredetű, 
a nép  nem,  akármelly  eredetű  ; 
nemes,  nemcsak  magyar, 
nép,  nemcsak  nem-magyar. 

Sőt  a magyarnak  hibája  volt,  hogy  a maga  nemzeti- 
ségét 1790-ig  éppen  nem  vette  politicai  calculusba. 

4Már  Sz.  István  theoriája  : nem  biztos  az  ország  melly- 
ben  egy  nyelv  — sok  németet  hozott  be  s meggazdagí- 
totta, országnagyokká  tette. 

Aztán  az  Anjou-ház  alatt  az  olasz  — még  legnagyobb 
királyunk  Mátyás  is,  mellynek  udvara  tudomány  s művé- 
szet temploma  volt,  az  olaszokat  pártolta. 

Az  osztrák-ház  alatt  eláradtunk  indigenákkal. 

Horvát,  slavon,  tót,  oláh  nemesség  igen  sok  — egész 
vidékek  lakossága  mint  Túr op olya  — s példátlan!  a horvát 
nemes  minden  joggal  bírt  az  anyaországban  — magyar 
ott  nem,  ha  protestáns  volt,  s horvát  nép  fél-adót  fizetett, 
még  a magyar  egészet. 

* TruÜi  crush’d  to  earth  shall  rise  again  ; 
l’he  cternal  yoars  of  God  are  hers  ; 

Ibit,  orror,  woundod  writhes  in  pain. 

And  diós  nmomj  . . . 

(l(d,  iiK  add,  Sir,)  . . . loítli  all  her  worshippers.  (Bryant). 

Szászok  teljes  önkormányzási  privilégiummal,”  csak- 
nem republicanus  alapon. 

Sőt  németek  és  tótok  bamarébb  adván  magokat  városi 
industriára  s telepedvén  városokba,  mit  a magyar  föld- 
mívelő  nem  szeretett  : Magyarország  legrégibb  privilegiált 
városai  nem  magyarok,  s ezeket  alkotmányban  parti- 
cipáltatta  a magyar,  míg  a magyar  földmívest  s magyar 
földmíves  városokat  nem. 

Jószágadományozás  pénz,  vétel  alapján  — idegenek- 
nek kedvezett. 

Annyira  nem  igaz,  hogy  a magyar  race  nyomta  a 
többit ! 

Egész  nernesség  azaz  constitutionalis  — M?  millió ; 
a magyar  = 6 — 7 millió  — s a mágnás  nevek  közt  5 ide- 
gen, míg  egy  magyar. 

Vagy  nyomtuk  az  1848.  revolutióval  ? 

Boldog  Isten ! hiszen  ez  mindenkit  egyformán  szabaddá, 
politicai  nagykorúvá  tett. 

S mikor  ezt  tettük,  akkor  emeltettek  az  osztrák  intri- 
guák  fegyvert  ellenünk  — s mégis  nemzetiségi  harccal 
rágalmaznak ! 

Vagy  tán  nyelv  tekintetében? 

Rövid  históriája  a latin  nyelv  uralmának : papura- 
lomból eredt,  s nevelés  is  azon  menvén,  a nép  kizárva 
maradt  még  a közélet  publicitásából  is  s érdekéből. 

Ezért  deniocratiai  tendentia  első  lépése  : élő  nyelvet 
hozni  be  a közéletbe. 

Tehát  lassan,  fokozatosan,  55  évi  fokozattal  behoztuk 
a magyar  nyelvet  a latin  helyébe  ' — de  csak  oda. 

Élő  nyelv  kellett?  Hungárián  language  in  Hungary. 

Törvénnyel  — mert  kellett  — mi  nállatok  de  facto; 
s ha  itt  nem  elnyomás  az  angol  congressus,  hogy  volna 
nállunk  az,  hogy  Hungárián  legyen  s ezzel  democratiai  — - 
ami  elébb  latin  volt  s vele  aristocratiai. 

Volt  igenis  nationalitási  antagonismus,  de  ennek  nem 
az  az  eredete,  mintha  a magyar  nyomott  volna,  hanem  más. 

Mi?  ezt  én  fogom  megirni.» 


A NEMZETEK  TESTVÉRISÉGÉRŐL  * 

(On  the  Brothcrhood  of  NationsJ 
Newark,**  New-Yersey  állam,  1852  ápr.  2l-én. 

Rövid  idő  múlva  elhagyom  az  Egyesült- Államok  te- 
rületét. Honom,  az  én  földre  tiport  hazám  felé  szálló  gon- 
dolatom immár  nem  azt  veszi  számon,  hogy  mit  szeretnék 
itt  tenni,  hanem  hogy  mit  tettem  eddig?  Ügy  vagyok, 
mint  az  az  ember,  aki  védelmezett  egy  ügyet,  melytől 
nemcsak  saját  élete  és  boldogsága  függ,  hanem  mindazok 
élete  és  boldogsága  is,  kiket  szívébe  zárt.  Elhintettem  az 
igét  s lelkemre  aggodalom  nehezedik,  vájjon  sikerrel-e? 
Miután  védőbeszédemet  befejeztem,  az  Önök  esküdtszéke 
már  visszavonult  az  ítélet  meghozatalára  és  én  szorongva 
várom  igazmondásukat.  Vajha  megnyerhettem  volna  az 
Önök  nagybecsű  jóindulatát,  hogy  annak  gyümölcsét  le- 
szakíthatnám — amily  derék,  ép  oly  szerencsétlen  nem- 
zetem számára.! 

Az  Isten  házában  vagyok.  Keresztyénekhez  szólok, 
protestáns  templomban,  hol  az  evangyéliom  papja  volt 


* Az  1820-as  évek  óta  Európa  szabad-gondolkodói  a császárok  <<szent- 
szö vétségé vel»,  a francia  forradalmi  «fraternité»  alapján,  a népek  szent- 
szövetségét igyekeztek  szembeállítani.  Legelőbb,  tudtommal,  Beranger : 

Peuples,  formons  une  sainte-alliance, 

Et  donnons-nous  la  main. 

Már  Mazzini,  1832-ben,  «a  népek  testvériségét  (fratellanza  dei  popoli)» 
8 ez  alapon  való  társulását  lelkesen  minősíti  «a  diadal  egyedüli  eszközének 
(runlco  mezzo  di  trionfo)»>.  Kossuth  itt  közlött  beszéde  a világszerte  han- 
goztatott és  rerul kívül  népszerű  koreszmét  az  evangéliomi  szellem  köve- 
tel mény<;  gyanánt  mutatja  be. 

*♦  Iparüző  város,  New- Yorktól  24  kilométernyire. 

az,  ki  engem  az  Önök  nevében  fogadott.*  Hadd  szóljak 
most  Önökhöz  mint  keresztyén  ember,  ki  szívemből  fa- 
kadó kötelességemnek  tekintem  azt,  hogy  nemcsak  magán-, 
de  nyilvános  működésemben  is  mindig  összhangban  cse- 
lekedjem azzal  a felfogásommal,  melyet  magamnak  a 
keresztyénség  elveirőh  az  «Elet  Könyve»  alapján  alkottam. 

Az  Egyesült-Államok  népét  megfigyeltem  rengeteg 
területük  csaknem  minden  éghajlata  alatt.  Észleltem  azt 
a befolyást,  melyet  a földrajzi  fekvés  gyakorolt  jellemére. 
Láttam,  miként  módosulnak  ugyanazon  elvek  és  ugyan- 
azon intézmények  és  miként  alkalmazkodnak  az  egyes 
helyek  körülményeihez  ; észrevettem  azt  is,  mint  veti  a 
múlt  árnyékát  a jelenre,  sötétebben  az  egyik,  kevésbbé 
sötéten  a másik  helyen  s azt  találtam,  hogy  az  ember 
mindenütt  csak  ember,  ki  osztozik  az  emberi  természet 
mindama  vágyaiban,  melyek  áldást  épúgy  hozhatnak  ma- 
gukkal, mint  csapásokat ; néhol  az  áldás,  másutt  a gyarló- 
ságok kerekednek  fölül,  következményeikkel  együtt.  Itt- 
ott  azt  is  kellett  tapasztalnom,  hogy  a múló  óra  apró 
érdekei  miként  tolakodnak  be  többé-kevésbbé  az  általános 
érvényű  elvek  birodalmába.  De  az  is  bizonyos,  hogy  bárhol 
volt  alkalmam  magához  a néphez  jutni,  általában  nemes  és 
nagylelkű  szívet  találtam,  mindenkor  készen  oly  állás- 
foglalásra,  melyet  Önöknek  már  nemzeti  helyzetük  is 
küldetésként  kijelöl.  Helyzetük  megkívánja,  hogy  nagy 
nemzet  legyenek ; ezért  kénytelenek  is  nagy  nemzethez 
méltóan  cselekedni ; mert  különben  arra  a névre  igényt 
nem  tarthatnának.  Ez,  azt  hiszem,  kétségbevonhatatlan. 

A népesség  száma  magában  még  nem  jelent  nagysá- 
got. A chinaiak  például  talán  nyolcszor  annyian  vannak 
mint  Önök  és  China  még  sem  nagy,  mert  elszigetelte  ma- 
gát a világtól.**  Azt  sem  lehet  mondani,  hogy  valamely 
nemzet  helyzete  attól  függne,  amire  számot  tart.  China 

♦ T.  i.  Bev.  Dr.  Eddy,  Id.  F.  W.  |Newman  : Select  ’speeches  ’of  Kossuth. 
London,  1858.  p.  277. 

**  China  volt  az  1840-es  és  50-es  években  minden  zsarnokság  és  el- 
maradottság jelképe.  Azért  méri  össze  Mazzini,  gyűlölete  legfőbb  tárgyával, 
Ausztriával ; «Austria  é la  China  d 'Európa  t Dispotismo,  Ferocia,  Immo- 
bilitá.» 

például  «a  mennyek  birodalmának))  mondja  magát,  Önöket 
pedig  és  Európát  vadaknak,  barbároknak  tekinti.  Nem  az, 
hogy  minek  adjuk  ki  magunkat'  hanem  inkább  cselekedetünk 
bizonyitja  legjobban  azt,  hogy  mik  vagyunk.  Nagy  tehát 
csak  az  a nemzet,  mely  nagy  dolgokat  művel.  És  hadd 
mondjam  el  azt,  amit  az  evangyéliom  egyik  amerikai  pap- 
jától hallottam.  «A  nemzeteket  — így  szólt  — a világ- 
egyetem  nagy  Istene  ép  úgy  ellátta  egyéni  tulajdonságok- 
kal, mint  az  egyes  embereket.  Mindegyiknek  kiszabta 
rendeltetését,  küldetését  s el  is  várja  tőlük,  hogy  a maguk 
részéről  hozzá  fognak  járulni  az  önkormányzatra  hivatott 
ember  eme  képességének  kifejtéséhez.  Ha  pedig  valamely 
nemzet  ebbeli  kötelességének  nem  tenne  eleget : úgy  fog 
vele  bánni,  mint  haszontalan  cseléddel,  mint  a meddő 
fügefával,  mely  rászolgált,  hogy  gyökerestől  kitépessék' és 
a tűzre  vettessék)).* 

Jónás  próféta  is  ott  üldögélt  a hajlékára  kúszott  tök- 
nek árnyékában,  elszigetelt,  önző  közönyösségében  él- 
vezve, hogy  megszabadult  «a  hőségnek  hántásától.  És  örüle 
Jónás  a töknek  felette  igen)),  mit  sem  törődve  a lábánál 
elterülő  Ninive  városa  milliónyi  népének  sorsával.  Ámde 
mi  történt?  «Szerze  az  Isten  egy  férget  másodnapon  reg- 
gel, mely  a töknek  tövét  megrágá  és  megasza  az.))** 

Isten  az  Egyesült-Államok  népének  is  megadta  a 
kiváltságot,  nem  hogy  a tökinda,  hanem  hogy  a dúslombú 
szőlőtőke  árnyékában  nyugodjék,  valamint  a jóízű  füge 
fájának  terebélyes  ágai  alatt.  Adjanak  érte  hálás  köszö- 
netét az  Úrnak!  De  vájjon  aztán  Önöknek  is,  Jónás  mód- 
jára, illik-e  az  érzéketlenség  köpenyébe  burkolózniok,  nem 
törődve  azzal,  ha  a többi  nemzet  elnyomatás  alatt  nyög  is, 
magára  hagyatottságában?  Nem  nyuj tanának-e  testvér- 
kezet megmentésükre,  avagy  még  csak  szavukat  sem  emel- 
nék fel,  hogy  tiltakozzanak  az  elnyomásra  szövetkezett 
gonosztevők  összeesküvése  ellen?  S nem  járulnának-e  ala- 
mizsnájukkal ahhoz,  hogy  legalább  így  segítsék  elő  meg- 

* E rÓB/i  az  eredeti  íogalinazatba  idegen  kéz,  angol-szabású  Írással 
iktatta.  J bizonyosan  maga  az  a pap,  akire  Kossuth  hivatkozik. 

♦♦  Jónás  próféta,  IV.  5—7. 

szabadulásukat?  Vájjon  nemzeti  erejüket  és  képességüket 
«véka  alá  akarják-e  rejteni»  ^ avagy  uzsorakamatra,  köl- 
csönbe szeretnék  adni?  Olvassák  a Megváltó  sarkigazságát : 

«Amit  akartok,  hogy  az  emberek  veletek  cselekedje- 
nek, ti  is  ugyanazt  cselekedj  étek  azokkal.))  ^ 

Az  Üdvözítő  ez  aranyszabálya  épúgy  alkalmazható 
nemzetekre,  mint  egyes  emberekre. 

Tegyük  föl  például,  hogy  az  Egyesült-Államok  füg- 
getlenségi harca  idején,  a spanyol  kormány  közbelépett 
volna,  hogy  addigi  vívmányaiktól  megfossza  Önöket ; ha 
akkor,  amidőn  Önök  már  ki  voltak  merülve,  tüzérséget 
küldött  volna  oda,  hogy  otthonukat  bombázza  és  a lakos- 
ságot legyilkolja  : ily  beavatkozás  láttára  mit  gondoltak 
és  mit  éreztek  volna  őseik?  Ugyanazt,  nemde,  amit  Magyar- 
ország  gondolt  és  érzett,  midőn  az  orosz  medve  legázolta, 
mindent  agyontaposó  talpaival.  Felhívták  volna  a magas 
egeket,  hogy  álljon  bosszút  e betolakodásért.  És  ha  akadt 
volna  nép  a föld  színén,  mely  az  elnyomó  ellen  fölemelte 
volna  szavát  a nyilvánvaló  igazság  mellett : az  a nép  ugy-e 
bár  dicsőségben  tündöklött  volna  a nemzetek  égboltján 
és  áldva  áldanák  mainapiglan. 

Amit  Önök  másoktól  elvárnának,  tegyék  meg  azt 
másokkal  hasonlóképen. 

Önöket  azonban  nem  sújtotta  külső  beavatkozás  ve- 
szedelme, sőt  sokan  siettek  segedelmükre  úgy  erkölcsi  til- 
takozással, mint  anyagi  segítséggel.  Harmincnyolc  hadihajó, 
tizenkilencmilliónyi  pénzsegély,  24,000  puska,  4000  katona 
és  Franciaországnak  egész  politikai  súlya,  ügyük  javára 
hullott  a mérlegbe.^  — Én  nem  kérek  Önöktől  távolról  sem 
ennyit,  az  elnyomott  Európa  részére. 

Az  evangyéliom  egy  másik  sarkigazsága  szerint  «ne 
vegyünk  részt  más  emberek  bűnében. Ez  is  épúgy  al- 
kalmazható egyénekre,  mint  nemzetekre.  Ha  Önök,  az 
Egyesült-Államok  lakói  azt  látják,  hogy  más  nemzetek 
megsértik  az  emberiség  nagy  törvényét  és  azt  hallgatag 

1 Máté  evang.  V.  15.  Márk  IV.  21.  Lukács  XI.  33. 

2 Máté,  VII.  12. 

2 Lafayette  és  Eochambeau  vezetése  alatt,  1777-től  1780-ig. 

* János,  jelenések  könyve.  XVIII.  4. 

BaUagi:  Kossuth  északamerikai  beszédei. 

szemlélik,  anélkül,  liogy  ellene  felemelnék  tiltakozó  sza- 
vukat : akkor  Önök  érdemben  cinkosává  lesznek  az  ál- 
taluk elkövetett  bűnnek  ; mert  mihelyt  nem  rosszalják 
azt,  felbátorítják  a bűnöst,  hogy  vétket  vétekre  halmozzon. 

. Ne  vegyen  hát  részt  egy  nemzet  sem,  de  még  hallga- 
tásával sem,  egy  másik  nemzetnek  a bűnében.  Midőn  pedig 
Önök  azt  látják,  hogy  az  emberiség  nagy  törvényét,  azt, 
amelyen  saját  nemzeti  létük  is  nyugszik,  azt,  mely  füg- 
getlenségi nyilatkozatukba  is  be  van  iktatva,  megsértik 
és  megszentségtelenítik,  vájjon  maradhatnak-e  Önök  akkor 
nyugodtan?  Ha  igen,  akkor  bocsássák  meg  nyiltságomat, 
ha  azt  mondom,  hogy  az  elkövetett  bűn  egy  része  az  Önöké 
és  mig  az  egyének  az  örökkévaló  világban  várják  az  íté- 
letet : addig  a nemzetek,  a történelem  tanúsága  szerint, 
már  itt  e földön  elveszik  magaviseletük*  méltó  jutalmát. 
Mert  a nemzetek  sorsában  az  ok  és  az  okozat  összefüggés- 
ben van  egymással. 

A nemzet  ne  csak  olyan  legyen,  mint  valami  tó,  mely- 
nek tükörsima  felülete  köröskörül  idegen  fény  játszi  vilá- 
gosságát tükrözi  vissza  ; hanem  legyen  olyan,  mint  a 
folyó,  mely  forrásából  gazdag  kincseit  ontja  és  hordja 
szét  a föld  legtávolabbi  vidékeire  is. 

A nemzet  ne  csupán  világítótorony  legyen  : egy-hely- 
ben  megálló  jelzőkészülék,  melyet  azért  építettek  a partra, 
hogy  az  utasokat  a vész  helyére  figyelmeztesse  ; hanem 
legyen  mozgó  mentőcsónak,  mely  a szabadság  kincseit  ez- 
reknek és  millióknak  elviszi  saját  hazájukba,  ajtójuk  elé. 

Megvallom,  Uraim!  hogy  én  is  osztoztam  ama  vára- 
kozásokban, melyeket  Európa  nemzetei  tápláltak  Ameri- 
kával szemben.  Vájjon  túlságosan  vérmesek  voltak-e  kíván- 
ságaim, midőn  azt  reméltem,  hogy  e tekintetben  nem 
fogunk  csalatkozni?  Annyit  mindenesetre  mondhatok, 
hogy  ha  ily  várakozásokat  tápláltam,  az  csak  az  Önök 
bátorítása  alapján  történt. 

Ezzel  pedig  hadd  induljak  beszédem  vége  felé.  Néha 
egyetlen  szó  is  többet  mond,  mint  akár  egy  kötetre  való 
legügyesebb  szónoklat.  p' 

Midőn  az  Alleghani  hegységen  átkeltem,  amaz  újon- 
nan megszállott  vidéken,  mely  még  alig  van  betelepítve 

és  mely  minden  lépten- nyomon  magán  viseli,  hogy  új 
alkotás  : véletlenül  egy  omladozó  új  házat  pillantottam 
meg.  Bámultam  azon,  hogy  Amerikában  is  romokat  lá- 
tok. Ott  azt  a házat  valami  szerencsétlenség  érhette.  Isten 
keze  sújthatta  le,  gondoltam  magamban  és  megkérdeztem 
az  egyik  szomszédtól : «Ugyan  mi  sors  érte  ennek  a gaz- 
dáját?»  «Épen  semmi  különös,  — válaszolta  — elment  Nyu- 
gatra, mert  itt  nagyon  is  kényelmes  volt  az  élete  s a vadon- 
ban útat  törő  amerikai  telepítvényesek  jobb’  szeretik  az 
ellenkezőt. » Csak  egy  szót  mondott,  de  kötetekre  menő 
volt  benne.  Népük  jellemét,  csodás  belső  fejlődésük  és 
gyors  gyarapodásuk  titkát  világosabban  adta  értésemre, 
mintsem  azt  Amerika  szelleméről  szóló  tanulmányok  vas- 
kos kötetei  tehették  volna.  A fékezhetetlen  erélynek  ösz- 
töne és  mindama  határtalan  erő,  mely  az  «előre»  * szóban 
rejlik,  világosan  feltárult  szemeim  előtt.  Abban  a pillanat- 
ban átéreztem,  mily  óriás  dolgokat  vihet  végbe  az  az 
erély,  az  egész  emberiség  becsületére  és  állandó  előhala- 
dására,  — ha  t.  i.  el  nem  téveszti  az  útját.  Azért  csak 
arra  kérem  az  Istent : óvja  meg  népüket,  nehogy  elnyelje 
az  anyagiasság.  Mert  az  önzés  büszke  eredményei  már  a 
következő  nemzedék  kezén  úgy  elkallódnak,  úgy  szét- 
f oszlanak,  akárcsak  egy  álom  ; míg  a legkisebb  igazi  jó- 
tétemény az  emberiséggel  szemben  oly  maradandó,  akár- 
csak maga  az  öröklét. 

Amerika  népe!  Csodálatos  a te  tetterőd;  de  úgy  je- 
lened, mint  jövőd  érdekében  csak  arra  kérlek  az  egész 
emberiség  nevében:  vigyázz!  Oh  vigyázz,  nehogy  a jót 
meg  a rosszat  a rideg  anyagiság  indokai  szerint  mérlegeld. 

Én,  viharos  életemben  olyan  töméntelen  sok  szomorú 
és  keserű  órát  értem,  hogy  nagyon  jól  tudok  emlékezni 
az  igazi  vigasz  minden  szavára,  mely  néha-néha  derűt 
vetett  utamra. 

Csaknem  négy  hónappal  ezelőtt  történt,  de  még  min- 
dig oly  tisztán  emlékezem  rá,  mintha  csak  tegnap  történt 
volna,  hogy  az  Önök  küldöttsége  múlt  decemberben,  New- 

* «go  ahead!»  a yankeek  jelszava ; rendesen  utána  teszik:  «help 
yourself»  (segíts  magadon). 

Yorkba  érkezett.  Midőn  átadta  volna  Newark  városának 
szívélyes  üdvözletét  és  meghívását,  engem  testvén\^\í  szó- 
lított, testvérnek  az  emberi  jogok  és  az  emberi  sors  igazsá^gos 
és  méltányos  elbírálásában  ; testvérnek  az  emberi  szív  minden 
nemes  és  szent  érzelmeiben.  Ezek  voltak  akkor  az  Önök 
szavai,  tegnap  pedig  Newark  népe  bebizonyította  nekem, 
hogy  érzelmeik  is  megegyeznek  azokkal  ; érzelmeik,  melyek 
nem  olyanok,  mint  a szenvedélyek  hirtelen  fellobbanásai, 
hogy  aztán  ép  oly  hirtelen  lehűljenek,  hanem  mint  a test- 
vériség és  barátság  érzelmei,  melyek  tartósak,  hívek  és 
igazak. 

Önök  engem  a testvér  kedves  nevén  szólítottak  és 
üdvözöltek.  Midőn  tehát  idejöttem.  Önök  jogosítottak 
fel  arra,  hogy  testvér  módjára  vegyek  búcsút  Önöktől. 
Testvérek  között  pedig  egy  meleg  kézszorítás,  egy  gyöngéd 
könny  a szemben  és  e szó  «emlékezz  és  ne  felejts»  többet 
mond,  mint  amennyit  a szónoklat  minden  művészete  ki- 
fejezhetne. És  emlékezzenek  rá,  óh  ne  felejtsék  testvéreim! 
hogy  az  én  kezemmel  egy  egész  nép  szorít  kezet  Önökkel 
és  hogy  szemem  könnyeiben  annak  a könnyei  is  csillognak. 
Nemzetem  szenved,  jobban  és  többet  mint  bármely  más 
nép  — a világ  miatt,  az  elnyomott  világért.  És  mivel  a 
küzködö  szabadságot  képviseli : testvéri  szeretetet  és  test- 
véries segítséget  vár  Amerikától,  mely  szerencsére,  a virágzó 
szabadság  képét  viseli. 

Hadd  maradjon  a «testvér»  szó,  az  értelmében  rejlő 
drága  kötelékekkel  együtt,  az  a benyomás,  melyet  szívük- 
ben hátrahagyok.  Hadd  búcsúzzam  el  Önöktől  e szavak- 
kal : testvéreim,  emlékezzetek  reánk ! 

